
^Pasfear  —  om  credincios. 


în  legătură  cu  comemorarea  centenarului  naşterii  lui 
Pasteur  s'au  spus  şi  s'au  scris  —  şi  în  ţara  noastră  — 
cuvinte  frumoase  despre  vieaţa  ilustrului  savant  şi  despre 
opera  prin  care  el  a  contribuit  într'o  măsură  atât  de  în - 
semnată  la  progresul  ştiinţii  şi  la  binele  omenirii. 

Dar  riam  cunoştinţă  să  fi  amintit  cineva,  că  Pasteur 
—  omul  de  ştiinţă  —  a  fost  în  acelaş  timp  şi  un  suflet 
credincios.  într'uri  timp  de  scepticism,  de  vinovată  şi 
păgubitoare  nepăsare  faţă  de  frumseţa  vieţii  religioase \ 
ca  al  nostru,  ar  fi  păcat  să  se  treacă  cu  vederea  această 
calitate  a  personalităţii  marelui  savant,  din  care  el  ria 
făcut  taină. 

Intr' adevăr  Pasteur  ria  fost  numai  un  spirit  ana - 
litic,  mărginindu  şi  atenţia  la  cristalele ,  la  ciupercile  şi 
la  bacdlii  pe  care  îi  studia  cu  atâta  folos ,  d  s’a  ridicat 
la  sinteze  largi,  prin  cari  cercă  să  pătrundă  în  nexul 
lucrurilor  din  lume  şi  să  desluşească  rosturile  d.  La 
baza  muncii  sale  se  găseâ  o  întreagă  concepţie  despre 
lume  şi  vieaţă,  închiegată  prin  studiu,  prin  meditaţie  şi 
experienţe  în  direcţia  în  care  îl  chemau  impulsiunile  su¬ 
fletului  său  distins.  Eră  concepţia  teistă.  Ea  i-a  în¬ 
călzit  iubirea  de  oameni  pururea  gata  de  a  face  bine  şi 

din  razele  ei  a  căzut  lumină  asupra  tainelor  naturii ,  cari 
se  desvăleau  înaintea  ingenioşilor  săi  ochi  scrutători. 

Pasteur  nu  şi-a  ascuns  sub  obroc  credinţa  sa  reli¬ 
gioasă,  ci  a  mărturisit-o  pe  faţă  în  cel  mai  sărbătoresc 
moment  al  carierei  sale  ştiinţifice,  cu  ocazia  primirii  între 
membri  Academiei  de  ştiinţe  a  Franţei.  Aid  a  fost 
chemat  să  ocupe  locul  lui  Littri.  Trebuind  să  vorbească 
despre  antecesorul  său,  Pasteur  a  luat  atitudine  faţă  de 
concepţia  filozofică  a  pozitivismului  al  cărui  aderent  eră 
Littre.  Pozitivismul  limită  sfera  cunoaşterii  la  realităţile 
lumii  văzute,  la  fenomenele  istoriei  şi  ale  naturii.  Dacă 
există  realităţi  şi  adevăruri  mai  presus  de  acestea  — 
zicea  filozofia  pozitivistă  —  nu  putem  şti  şi,  prin  urmare, 
nu  ne  interesăm  de  ele.  Bazele  acestui  sistem  le  aşezase 
August  Comte ,  pe  căre  i  secondâ  Littre. 

Faţă  de  această  filozofie  legată  de  pământ,  Pasteur, 
luanda- şi  zbor  spre  sferele  credinţi,  face  următoarea 
mărturisire : 

« Marea  şi  evidenta  lacună  a  sistemului  este  aceasta , 
că  concepţa  pozitivistă  despre  lume  nu  ţine  seamă  de 
cea  mai  însemnată  dintre  ideile  pozitive,  de  ideea  in¬ 
finitului. 

« Oare  dincolo  de  această  boltă  înstelată,  ce  există? 
Alte  ceruri  înstelate.  Fie  l  Dar  dincolo  de  ele?  Spiritul 
omenesc  mânat  de  o  forţă  neînvinsă,  nu  va  încetă  nidodată 
să  se  întrebe:  Ce  există  dincolo?  Voieşte  el  oare  să  se 
oprească  undeva,  fie  în  timp,  fie  în  spaţiu?  Cum  punctul 
unde  se  opreşte  nu  e  decât  o  mărime  finită,  mai  mare 
numai  decât  toate  cele  cari  au  precedat-o ,  abiă  începe  să 
o  privească  şi  se  iveşte  din  nou  neîmblânzita  întrebare, 
şi  nicicând  nu  poate  să-şi  mulţumiască  curiozitatea.  Nimic 
nu  foloseşte  să  răspunzi:  Dincolo  sunt  spaţuri,  timpuri 
şi  mărimi  fără  hotare.  Nimeni  nu  înţelege  aceste  vorbe. 
Acela  care  recunoaşte  existenţa  infinitului  —  şi  nimeni 
nu  poate  scăpă  de  aceasta  —  acela  acumulează  în  acea¬ 
stă  afirmaţe  mai  mult  supranatural  decât  există  în  mi¬ 
nunile  tuturor  religiunilor,  căci  idea  infinitului  are  acest 
îndoit  caracter:  de  a  se  impune  şi  de  a  fi  incomprehen- 


8 


sibilă.  Când  această  idee  pune  stăpânire  pe  cugetare , 
nu  i  mai  rămâne  omului  altceva  decât  să  şi  plece  genunchii 
la  pământ .  Ba,  în  această  clipă  de  zguduitoare  devota- 
ţiune,  trebue  să  ceară  grape  pe  seama  ropunii  sale; 
toate  resorturile  viepi  intelectuale  ameninpL  să  slăbească; 
omul  se  simte  ca  şi  cuprins  de  sublima  nebunie  a  lui 
Pascal.  Această  idee  pozitivă  şi  primordială,  pozitivismul 
o  înlătură ,  fără  nici  un  motiv ,  pe  ea  şi  consecinţele  ei, 
din  vieaţa  societăplor. 

«Eu  văd  pretutindeni  inevitabila  expresiune  a  ideei 
infinitului  în  lume.  Prin  ea,  supranaturalul  este  în  adâncul 
tuturor  inimilor . . .  Câtă  vreme  misterul  infinitului  va 
apăsă  asupra  cugetării  omeneşti,  temple  vor  fi  înălţate 

cultului  infinitului . Şi  pe  pietrile  acestor  temple 

veţi  vedeă  oameni  îngenunchiaţi,  proşternup,  adâncip  în 
cugetarea  infinitului.  Metafizica  nu  face  altceva  decât 
traduce  înlăuntrul  nostru  ideea  dominantă  a  infini¬ 
tului.  Concepţiunea  idealului,  nu  este  şi  ea  facultatea, 
resfrăngerea  infinitului,  care  în  prezenţa  frumsepi ,  ne 
mână  să  ne  imaginăm  o  frumseţe  superioară?  Şti¬ 
inţa  şi  pasiunea  de  a  şti,  sunt  ele  oare  altceva  decât 
efectul  imboldului  ştiinţei,  care  pune  în  sufletul  no¬ 
stru  misterul  universului?  Unde  sunt  adevăratele  iz¬ 
voare  ale  demnităţii  omeneşti,  ale  libertăţii  şi  ale  demo¬ 
craţiei  moderne,  dacă  nu  în  ideea  infinitului,  în  faţa 
căreia  io  ţi  oamenii  sunt  egali?*  1 


Celce  astfel  vorbeşte,  ducând  curajul  profesiunei  de 
credinţă  în  mijlocul  areopagului  savanplor  ţării  sale, 
acela  a  simţit  bucuria  intimelor  comunicări  cu  Dumnezeu 
prin  rugăciune. 

La  discursul  de  receppune  alui  Pasteur  a  răspuns 
Renan.  Acesta  na  consimţea  cu  cele  mărturisite  de  Pasteur, 
dar  trecând  peste  ele  cu  eleganţa  căre  i  caraderiză,  se 
pleacă  înaintea  ştiinpi  savantului.  «In  această  ciocnire  dintre 
un  vas  de  cristal  şi  altul  de  metal,  nu  acesta  din  urmă 

1  Les  grands  Hommes:  Pasteur,  Paris,  p.  73—74. 

r. 

a  tras  scurta »  —  zice  Melchior  de  Vogue1  — despre 
întâlnirea  dintre  Renan  şi  Pasteur. 

Studiul  naturii  pe  care  Pasteur  l-a  urmat  in  întreaga 
sa  vieaţâ  cu  succese  atât  de  mari ,  nu  l-a  împedecat  o 
clipă  în  practica  convingerilor  sale  religioase,  ci  dimpo¬ 
trivă,  i-a  întărit  credinţa.  Unui  elev  al  său,  căre  i  în¬ 
trebase  la  o  ocazie,  cum  de  şi-a  putut  păstră  credinţa 
după  atâta  studiu  şi  meditaţie,  Pasteur  i-a  răspuns: 
« Tocmai  fiindcă  am  cugetat  şi  studiat,  am  rămas  cre¬ 
dincios  ca  un  breton;  dacă  aş  fi  cugetat  şi  studiat  şi 
mat  mult,  aş  fi  ajuns  credincios  ca  o  femeie  bretonă /»* 

Credinţa  îşi  vădeşte  tăria  ei  în  mijlocul  suferinţelor. 
Se  apropia  sfârşitul  zilelor  lui  Pasteur  şi  suferinţele  nu 
l-au  cruţat  nici  pe  dânsul.  Le- a  suportat  cu  răbdare 
creştinească  şi  şi-a  închis  ochii  strângând  la  pieptul  său 
o  cruce ...» 

Aşâ  s'a  sfârşit  laborioasa  vieaţă  a  marelui  savant 
care  a  ştiut  armoniza  în  sufletul  său ,  întdo  superioară 
sinteză,  credinţa  şi  ştiinţa.  mnnln# 


Studiul  pastoralei  în  biserica  românească. 

SECŢIUNEA  II. 

Pe  alte  căi.  (Urmare), 

XXI. 

y.  M.  C.  A.  sau  Atmosfera  Nouăi  Pastorale, 

Dacă  în  paginile  abeâ  trecute  am  vorbit  despre 
aşezămintele  Nouăi  Pastorale,  să  vorbim  aici  despre  alte 
aşezăminte,  dar  pe  care  să  le  cuprindem  mai  bine  sub 
numele  de  Atmosfera  Nouăi  Pastorale,  pentrucă  ele  izvo- 

1  Citat  la  K.  Kneller,  Das  Christentum  u.  die  Vertreter  der  neueren 
Naturwissenscha ft.  1914.  Ed.  11.  p.  327. 

*  Citat  la  O.  Zockler:  Gottes  Zeugen  im  Reich  der  Natur.  1906,  ed. 
II.  p.  357. 

*  Vezi  Kneller  op.  cit.  p.  32 

răsc,  aşazicând,  din  cercuri  fără  îndrumare  creştinească, 
dar  pe  care  intensa  atmosferă  de  vieaţă  creştinească  din 
jur  le-a  câştigat  pentru  acest  fel  de  activitate. 

Răposatul  ministru  Spîru  Haret  a  spus  odată,  în 
una  din  cele  dintâi  şedinţe  ale  Consistorului  superior 
din  Bucureşti,  că  omul  poate  fi  prins  de  contagiunea 
binelui.  Prin  aceasta  înţelegea  că,  dupăcum  oamenii  se 
iau  după  încunjurimea  rea  şi  pot  cădea  dintr’o  stare 
mai  bună,  tot  aşa  mulţi  pot  fi  câştigaţi  pentru  o  acti¬ 
vitate  bună  care-i  încunjură  de  toate  părţile.  Fiecare 
om  are  în  sine  bune  şi  rele.  Acestea  se  pot  desvolta 
sau  rămâneâ  în  umbră,  după  cercurile  în  care  ajunge 
omul  să  trăiască.  Se  înţelege,  nu  e  vorba  aici  de  toţi 
oamenii.  Unii  sunt  firi  tari,  care  nu  cad  din  virtutea 
lor  nici  în  cercurile  cele  mai  netrebnice.  Dar  mulţimea 
oamenilor  sunt  fiinţe  de  mijloc...  nici  prea  buni,  nici 
prea  răi.  Aceştia  sunt  cei  care  se  făţuiesc  după  felul 
celora  între  care  ajung  să  trăiască.  Deci  o  atmosferă 
de  activitate  sănătoasă  are  preţul  ei  nu  numai  în  ce  pro¬ 
duce  ea  deadreptul,  ci  şi  în  influenţa  pe  care  o  poate 
revărsă  peste  cei  care  vin  în  atingere  cu  dânsa.  Aici 
e  chestiunea  de  contagiunea  binelui ,  că  o  activitate  vie 
poate  lucră  asupra  altora  ca  o  molimă,  care  să-i  câştige 
pentru  bine. 

Tocmai  aici  vine  chestiunea  pe  care  voim  s’o  tratăm 
acum.  Ţările  în  care  Pastorala  a  lucrat  mai  viu  au  ză¬ 
mislit  o  atmosferă  care  câştigă  pe  oameni  pentru  acest 
soi  de  activitate.  In  oameni  sunt  puteri  ascunse.  Tre¬ 
buiesc  numai  iniţiativele  pentru  a  stârni  pe  cei  care 
singuri  nu  ştiu  ce  minuni  de  puteri  se  află  în  ei 

Dintr’o  aşa  atmosferă  se  explică  ivirea  unei  mişcări 
ca  acea  pe  care  o  însemnăm  cu  literele  Y.  M.  C.  A. 
Aceasta  este  astăzi  o  întinsă  mişcare  creştinească,  care, 
ca  şi  altele,  alcătuiesc  o  glorie  pentru  creştinism,  pentru 
nesecata  lui  putere  de  a  înjghebă  activităţi  nouă,  pline  de 
originalitate  şi  potrivite  după  nevoile  de  azi  ale  societăţii. 

Azi  se  vorbeşte  mult,  în  ziarele  noastre,  despre  Y. 
M.  C.  A.,  prin  care  trebuie  să  înţelegem  cuvintele  Young 


6 


Metis  Christian  Association  (Societatea  creştinească  a 
tinerilor)  şi  de  paralela  ei  Y.  W.  C.  A.,  adică  Yoang 
Womeris  Christian  Assodation  (Societatea  creştinească 
a  tineretului  femeiesc),  care  are  aşezăminte  în  oraşele 
universitare  din  România,  fiindcă  amândouă  sunt  socie- 
tăţi  care  lucrează  printre  studenţi  şi  studente.  Dar  la 
noi  încă  nu  se  cunoaşte  începutul  şi  măsura  în  care 
lucrează  azi  aceste  societăţi.  Deci,  vorbind  de  Noua 
Pastorală,  şi  aceasta  fiind  o  măreaţă  activitate  creşti¬ 
nească,  se  cuvenea  să  vorbim  şi  despre  ea,  pentrucă 
deşi  nu  e  urzită  din  capul  locului  de  preoţi  sau  de  oameni 
care  erau  în  slujba  vreunei  societăţi  pastorale,  cu  toate 
acestea  ea  lucrează  astăzi  ca  un  organ  creştinesc,  în 
care  preoţii  găsesc  o  largă  putinţă  de  a  face  slujbă 
pastorală. 

Atât  de  umilite  au  fost  începuturile  ei  şi  atât  de 
puţin  se  putea  bănui  de  atunci  unde  are  să  ajungă! 
Cine  vizitează  azi  sediul  ei  principal  din  Londra  şi  vede 
la  intrare  portretul  unui  bătrân  cu  trăsături  blânde,  care 
a  fost  întemeietorul  aşezământului,  nu  ştie  că  vieaţa,  pe 
care  n’a  ajuns  s’o  cunoască  a  acestuia,  are  părţi  şi  mai 
înălţătoare  decât  acea  a  lui  Veniamin  Franclin,  care  este 
pusă  în  cărţile  de  creştere  a  copiilor,  spre  a  se  îmboldi 
din  ea  spre  vieaţa  harnică  şi  virtuoasă.  Nu  mai  puţin 
a  fost  astfel  şi  vieaţa  lui  Sir  George  Williams ,  înteme¬ 
ietorul  Societăţii  tineretului  creştin,  ba  încă  a  fost  şi 
mai  mult  decât  aceia,  pentrucă  el  nu  numai  se  muncea 
pentru  sine,  ca  un  băiat  sărac,  să  se  cultive  şi  să  se 
ridice,  dar  din  cele  întâi  începuturi,  nu  s’a  mulţâmit 
numai  a  lucră  pentru  vieaţa  sa  sufletească,  ci  a  tras  şi 
pe  alţii  după  ei.  Eră  în  sine  vâna  misionarului,  a  celui 
care  nu  poate  până  nu  întinde  şi  asupra  altuia  binele 
îmbrăţişat  şi  gustat  de  el. 

George  Williams  s'a  născut  ia  1821  în  Somerset, 
Anglia.  Nu  î-a  plăcut  munca  pământului,  pe  care  o 
îndeplinea  tatăl  său,  ca  proprietar  rural,  şi  a  venit  în 
oraşul  Bridgwater,  unde  a  intrat  în  serviciu  la  un  ne- 

gustor  de  pânzăturî.  Din  datoriile  creştineşti  nu  învă¬ 
ţase  decât  să  se  ducă  Ia  biserică.  Dela  unii  slujbaşi 
Insă  din  negoţul  unde  intrase,  a  căpătat  mai  multă  în¬ 
drumare  sănătoasă  în  lucrurile  credinţei.  Afară  de  slujba 
sa,  el  ajunsese  să  îndeplinească  şi  oarecari  îndeletniciri 
religioase.  împreună  cu  alţi  tineri,  ţinea  adunări  în  care 
vorbeau  despre  lucrurile  credinţei  şi  vieaţa  creştinească. 

N’a  rămas  însă  mult  în  această  tovărăşie.  La  1841, 
a  venit  în  Londra,  unde  a  intrat  în  slujba  altei  case  de 
negustorie  cu  pânzături.  Aici  trebuia  să  se  urzească 
ceeace  mai  târziu  avea  să  fie  vestita  Asociaţiune. 

La  început  nu  aveâ  în  această  casă  ceeace*i  trebuii 
pentru  desfăşurarea  unei  activităţi.  Câte  18  tineri  erau 
îngrămădiţi  să  doarmă  noaptea  în  odăile  mici  şi  rău 
aerisite  sie  prăvăliei.  Nu  mai  eră  chip  să  lucrezi  pentru 
starea  sufletească.  Ceilaiţi  tineri  erau  uşuratici  şi  străini 
de  gândurile  lui.  S’a  rugat  ferbinte  lui  Dumnezeu  şi 
îndată  a  mai  intrat  în  serviciu  alt  tânăr,  cu  înclinări  ca 
şi  ale  lui.  Cu  acesta,  se  rugă  împreună  şi,  la  întruni¬ 
rile  lor  din  camera  de  culcare  pentruca  să  studieze 
Biblia  şi  să  se  roage  la  un  loc,  mai  pofteau  şi  câte 
unul  din  ceilalţi  tovarăşi  ai  lor.  Curând  au  fost  intro¬ 
duşi  şi  aceia  în  vieaţa  creştinească,  şi  odaia  de  dormit 
nu-i  mai  puteâ  încăpea  pe  toţi.  Cu  oarecare  îndoială 
in  inimă,  au  cerut  o  odaie  mai  mare  şi,  spre  mirare* 
lor,  cererea  li  s’a  învoit.  Stăpânul  a  intrat  şi  et  în  acest 
cerc  de  influenţă.  Trei  ani  după  o  aşa  vieaţă,  la  6  Iunie 
1844  ei  nu  s’au  mai  mulţămit  să  lucreze  numai  în  casa 
lor,  ci  s’au  sfătuit  cum  ar  puteâ  să  întindă  acest  fel  de 
muncă  sufletească  şi  la  alte  case  de  negoţ.  In  acea  zi, 
erau  de  faţă  12  tânări  şi  au  pus  la  cale  organizarea 
numită  de  atunci  Vounq  Men's  Christian  Association. 

La  început,  când  George  Williams  a  intrat  în  slujba 
casei  de  pânzărie  din  Londra,  cu  firma  Hitchcock  & 
Co.,  se  spuneâ  că  în  aceâ  casă  nimenea  nu  puteâ  fi 
creştin.  După  trei  ani  de  muncă  în  felul  arătat,  se 
spuneâ  dimpotrivă,  că  în  aceâ  casă  erâ  cu  neputinţă 
cuiva  să  nu  fie  creştin.  In  scurtă  vreme,  Williams  a 

ajuns  tovarăşul  patronului,  iar  când  acesta  s’a  retras  din*, 
întreprindere,  a  rămas  el  singur  stăpân  al  firmei. 

De  aici  înainte,  Asociaţiunea  începe  a  se  desvoltâ 
într’o  măsură  neaşteptată.  O  putem  aprecia  prin  pecet¬ 
luirea  ei  oficială  din  Iunie  1894.  In  acest  an  George 
Williams  avea  73  de  ani,  şi  când  a  venit  prilejul  a  50 
de  ani  dela  întemeierea  Asociaţiunii,  regina  Angliei  l-a 
ridicat  la  rangul  de  cavaler,  pentru  «foarte  însemnate 
servicii  în  folosul  tineretului  din  lumea  întreagă». 

Să  vedem  acum  ce-a  făcut  Asociaţiunea  în  atâta 
vreme. 

Ea  a  trebuit  să* şi  precizeze  scopul  şi  să  se  or¬ 
ganizeze. 

Ţinta  ei  a  fost  să  se  ocupe  de  tineret,  în  înţelesul 
de  a-i  ajută  ia  o  uesvoltare  sănătoasă  în  privinţa  sănă¬ 
tăţii  fizice,  a  cultivării  minţii  şi  a  disciplinei  morale.  Ea 
înţelege  să  urmărească  desvoltarea  omului  întreg.  De 
aici,  şi-a  luat  ca  emblemă  triunghiul:  trupul,  mintea, 
moralitatea. 

La  congresul  din  1855  în  Paris,  membri  ei  îşi 
precizau  astfel  ţinta  lor: 

Asociaţiunile  tinerilor  creştini  caută  să  unească  pe  acei 
tineri  care,  privind  pe  Isus  Hristos  ca  pe  Dumnezeul  şi  Mân¬ 
tuitorul  lor,  potrivit  cu  Sf.  Scriptură,  doresc  să  fie  ucenicii  Lui 
In  învăţătura  şi  în  vieaţa  lor  şi  să-şi  întovărăşească  silinţele 
pentru  a  întinde  împărăţia  lui  Dumnezeu  printre  tineri. 

Ei  aveau  să  fie  o  tovărăşie  de  mişcare  a  trupului: 
sporturi,  gimnastică,  escursiuni,  vieaţă  în  aer  liber,  şi  în 
acelaş  timp  de  preocupări  intelectuale  şi  morale. 

Tot  cu  aceste  vederi  s’a  ivit  Asociaţiunea  şi  în 
mijlocul  nostru  în  Bucureşti  şi  în  alte  oraşe  ale  Româ¬ 
niei  în  anii  de  după  răsboiu. 

Au  mai  fost  întreprinderi  de  aceste.  Pe  când  însă 
altele  n’au  izbândit,  Young  Men’s  Christian  Association 
este  în  fruntea  celor  care  au  izbândit.  Încă  de  acum 
10  ani,  ea  lucră  în  peste  8000  de  localităţi  din  America 
de  Nord  şi  din  lumea  întreagă,  socotind  numai  activi¬ 
tatea  dusă  din  America,  fără  cea  din  Anglia. 

Nu  exista  de  mulţi  ani  Asociaţiunea,  când  a 
isbucnit  în  America  de  Nord  răsboiul  zis  de  secesiune. 
Cu  acest  prilej,  ea  şi-a  dovedit  puterea  ei.  Din  1867, 
şi-a  întins  activitatea  şi  asupra  armatei.  Având  în  vedere 
pe  acei  care  erau  atunci  sub  arme  din  pricina  râsbo- 
iului,  ea  a  fost  în  stare  să  trimeată  pe  câmpul  de  luptă, 
pentru  îngrijirea  trupească  şi  sufletească  a  soldaţilor, 
peste  5000  de  îngrijitori  creştini,  prin  spitale  şi  tabere, 
şi  să  împartă  peste  5.000,000  de  dolari  în  bani  şi  materiale. 

Astăzi,  după  atâta  vreme,  Asociaţiunea  s’a  desvoltat 
mtr’o  măsură  de  neînchipuit.  Ea  s’a  împărţit  pe  ramuri, 
ca  să  se  dedice  numai  unei  părţi  din  lucru  şi  să-l  facă 
mai  bine.  Cu  scopul  general  de  a  ajuta  tineretul  să  se 
apropie  de  Hristos  şi  a  primî  îndrumările  Lui  pentru 
vieaţa  lor,  ea  caută  să-l  atragă  într’o  sferă  de  vieaţă 
simpatică,  prin  care  mai  uşor  să-i  fie  a  înţelege  pe 
Hristos,  a-L  iubi  şi  a  urmă  Lui. 

Ea  lucrează  azi  printre  studenţi,  printre  lucrători 
(în  oraş  şi  la  ţară),  printre  marinari,  soldaţi,  printre 
Negrii  Americei,  printre  Peile-Roşii,  apoi  în  toate  con¬ 
tinentele  şi  cu  fel  de  fel  de  mijloace  fizice  şi  sufleteşti 
care  ajută  scopul  ei. 

A  Ie  descrie  pe  toate  acestea,  ar  însemnă  să  întoc¬ 
meşti  o  carte  întreagă.  De  fapt  şi  există  astfel  de  cărţi. 
Dacă  ar  luâ  cineva  numai  munca  îndeplinită  printre  cei 
întrebuinţaţi  în  căile  ferate  şi  ar  trebui  să  se  minuneze. 

Se  socoteşte  la  2.000,000  de  oameni  personalul 
întrebuinţat  în  căile  ferate  ale  Americei  de  Nord.  Pentru 
toţi  aceştia,  Asociaţiunea  şi-a  ridicat  clădiri,  fie  la  ca¬ 
pătul  unor  linii,  fie  in  cursul  lor,  unde  sunt  opriri  mai 
mari,  unde  se  fac  schimbări  a  personalului.  Aici,  în 
aceste  clădiri  ale  muncii  creştineşti,  oamenii  eşiţi  oste¬ 
niţi  de  serviciu  găsesc  tot  ce  le  trebuie  pentru  a  se 
simţi  între  prieteni:  mijloace  de  a  se  curăţi,  de  a  se 
spălă,  a  se  odihni,  a  citi,  a  scrie,  bibliotecă  la  îndemână, 
discuţiune  care  înaltă  sufletul,  etc. 

La  4,200,000  de  dolari  se  socoteâ  acum  10  ani 
valoarea  tuturor  acestor  clădiri.  Socotiţi  acestea  pe  pre¬ 
ţurile  de  înainte  de  răsboiu. 

Din  cauză  că  este  îndelung  cunoscută  ca  o  operă 
serioasă,  societăţile  de  cale  ferată  ajută  şi  ele  munca 
Asociaţiunii,  contribuind  cu  felurite  sume  de  bani. 

Ce  frumos  este  palatul  Asociaţiunii  din  Brooklyn 
pentru  activitatea  printre  marinari!  Cel  din  Boston  se 
vede  în  zugrăvitură  ca  un  pătrat  nemăsurat,  cu  şapte 
caturi  cu  câte  2?  de  ferestre  pe  lăture ! 

Munca  acestei  Asociaţjuni  este  religioasă,  dar  ea 
caută  să  câştige  sufletul  omului  pe  toate  laturile.  De 
aceea  a  înjghebat  tot  felul  de  cursuri  cu  care  poate 
veni  în  ajutorul  omului:  cursuri  de  engleză  pentru  noii 
veniţi  în  America,  cursuri  de  cultură  a  pomilor  la  câmp, 
de  cultivare  a  plantelor,  cu  concursuri,  muncă  educa¬ 
tivă,  ateliere  în  care  oamenii  sunt  îndrumaţi  să  lucreze, 
şi  altele  ca  acestea. 

In  anuarul  Asociaţiunii  din  1911  (şi  câte  n’au 
crescut  de  atunci  până  acum !)  se  arătă  că  Asociaţiunea 
are  în  America  de  Nord  2118  filiale.  Din  ele,  636  în 
oraşe,  669  în  universităţi  şi  colegii,  265  filiale  pentru 
calea  ferată,  122  pentru  negri,  351  la  ţară  şi  în  oraşele 
mai  mici,  36  în  armată  şi  marină,  61  printre  Peile  Roşii. 

Dar  să  lăsăm  aceste  date,  pe  care  le  culegem  dÎH 
cărţi,1  şi  să  spunem  mai  bine  ce  am  văzut  noi  înşine. 

Acum  doi  ani,  fiind  în  Anglia,  m’ara  silit,  pe  cât 
am  putut,  să  văd  aşezămintele  religioase  ale  ei.  Intre 
acestea,  am  făcut  cunoştinţă  şi  cu  Asociahunea  de  care 
vorbim,  pe  care  o  ştiam  din  ce  lucră  îo  România,  dar 
pe  care  acum  o  vedeam  la  faţa  locului 

Un  palat  impunător  se  ridică  la  răspântia  a  două 
străzi.  O  curăţenie  sclipitoare  cum  intri  şi  îndată  ochii 
îţi  cad  pe  potretul  lui  Sir  Oeorge  William,  înfiinţătorul. 
Intr’o  aşezare  de  multe  etaje  unul  peste  altul,  te  minu¬ 
nezi  văzând  ce  stă  la  îndemâna  tineretului,  din  munca 
şi  dragostea  creştinească  de  a  nu  l  lăsă  să  se  peardă 
pe  căi  strâmbe. 


1  Vezi  Fleld  and  Work  of  the  toung  Men’s  Ckristian  Association  of 
North  America.  New-York  1922. 


—  11 


Restaurant  mare  şi  foarte  bun,  serviciu  de  cumpă¬ 
rare  a  mărcilor  şi  cutie  de  scrisori,  săli  largi  pentru  sport 
şi  gimnastică,  băi,  săli  de  lectură  cu  ziare  şi  reviste, 
mese  de  scris,  canapele  pentru  odihnit,  dar  studenţii 
mai  şi  dormeau  pe  ele  după  ameazi,  mai  sus  erau  odăi 
de  locuit  pe  o  chirie  cât  se  puteâ  de  ieftină.  Şi  toate 
în  proporţiuni  largi,  din  belşug. 

Dar  acesta  eră  numai  sediul  principal.  In  Londra 
mai  erau  încă  vre-o  50  de  aşezăminte. 

Acelaş  lucru  în  Edinburgh.  Un  frumos  palat  oferă 
şi  aci  studenţilor  cele  ma>  mari  uşurinţe.  Un  student 
român,  cu  care  eram,  îşi  căuta  acolo  odaie,  ca  fiind 
locul  cel  mai  convenabil. 

Ce  uşurinţe  am  găsit  tot  pentru  studenţi,  la  un 
aşezământ  creştinesc  din  Londra  în  Russell  Suare  32. 
Toate  aşezămintele  acestea  se  sprijină  unul  pe  altul, 
fiind  o  cunună  de  activitate  creştinească  plină  de  iubire 
şi  adânc  câştigătoare  a  sufletelor.  Un  medic  român 
din  unul  din  acestea,  care  şi  acum  se  află  în  Londra, 
ajunsese  odată  în  strâmtorare  materială,  cum  se  întâmplă 
des  studenţilor  noştri  în  străinătate  acum,  după  răsboiu. 
Preotul  englez,  care  se  află  în  fruntea  aşezământului, 
nu  l-a  lăsat  de  loc  să  sufere  greul  acestei  situaţiuni,  ci 
i-a  pus  îndată  la  îndemână  tot  ce-i  trebuia. 

Astfel  sunt  aceste  aşezăminte.  Şi  abiâ  ai  scris  o 
parte  din  activitatea  lor  şi-ţi  vine  în  minte  că  n’ai 
scris-o  pc  cealaltă.  Căci  sunt  multe  şi  nu  se  mai  sfâr¬ 
şesc.  N’am  spus  de  munca  pentru  tipărirea  lucrărilor 
creştineşti  şi  răspândirea  lor.  Şi  sunt  scrieri  tot  una  şi 
una,  din  care  ar  fi  o  binefacere  dacă  s’ar  traduce  în 
graiul  nostru  măcar  câte  una  pe  an. 

Eram  la  congresul  studenţesc  creştin  din  Glasgow 
acum  doi  ani,  când,  stând  la  masă,  un  student  francez 
îmi  întinde  o  parte  tăiată  dintr’un  ziar  francez.  Ce  eră? 
Papa  afuriseâ  Asociaţtunea  tineretului  creştin... 

Iată  ce  afuriseâ  el! 

In  timpul  răsbomlui,  activitatea  Asociaţiunii  s’a 
întins  şi  mai  mult.  Au  căutat  să  vie  în  ajutorul  luptă- 

iorilor  cu  tot  ce  putea  să  le  facă  vieaţa  mai  puţin 
aspră.  La  laşi,  soldaţii  care  soseau  în  oraş  de-  afară» 
primeau  câte  o  ceaşcă  de  ceai  şi  o  bucată  mare  de  pâne. 

Activitatea  ei  se  simte  mai  mult  după  răsboiu.  Ea 
întreţine  colonii  de  vacanţă  şi  cursuri  de  vară.  Atât  ea* 
cât  şi  sora  e»,  Asociaţiunea  femeilor,  muncesc  cu  un  zel 
egal.  In  vara  trecută  au  avut  astfel  de  colonii  la  Satu - 
lung,  lângă  Braşov,  unde  a  ţinut  cursuri  şi  scriitorul 
acestor  rânduri,  ca  şi  acum  doi  ani  şi  acum  trei  ani  la 
Buşteni ,  iar  la  Baldc,  Asociaţiunea  femeilor  creştine  a 
procurat  câteva  săptămâni  de  vacanţă  plăcută  şi  cu  în¬ 
drumare  creştinească  la  funcţionare  modeste  şi  fete  care 
lucrează  prin  ateliere. 

Iată  o  operă  creştinească  de  soi  modern  şi  care 
merită  pomenită  sub  steagul  Nouăi  Pastorale. 

Dar  înainte  de  a  încheia  cu  acestea,  să  pomenesc 
ceva  şi  despre  munca  Asociaţiunii  acesteia  în  celelalte 
continente. 

Iată  ce  citim  despre  activitatea  ei  în  China: 

Asociaţiunea  tineretului  creştin,  care  lucrează  mai  cu  seamă 
printre  studenţi  în  oraşele  mari,  exercită  o  mare  influenţă.  So- 
*  cietatea  pentru  literatura  creştinească  (C.  L.  S.)  traduce  şi  tipă¬ 
reşte  in  feluritele  limbi  ale  Indiei  cărţi  privitoare  la  credinţa. 
creştinească,  direct  sau  indirect,  şi  prin  aceasta  dă  mare  ajutor 
societăţilor  misionare.1 

Trebuie  să  pomenim  în  deosebi  de  munca  săvârşită  în 
mai  multe  părţi  din  Japonia,  de  Y.  M.  C.  A.  care  are  56  de 
asociaţiuni  studenţeşti.  Ea  orândueşte  cursuri  pentru  folosul  a 
50,000  deţineri  din  colegii;  întreţine  căminuri  pentru  oamenii 
muncitori  în  Dairen,  Kobe  şi  Nagasaki  şi  exercită  o  puternică 
influenţă  în  sensul  binelui  in  Tokio  şi  alte  oraşe.  De  asemenea 
Y.  W.  C.  A.  face  o  minunată  operă  printre  femeile  japoneze.1 

O  persoană  de  cea  mai  mare  distincţiune,  care  lu¬ 
crează  în  această  operă  şi  care  Irebuie  cunoscută  şi 
apreciată,  este  John  R.  Moti,  secretarul  general  al  ei» 
rezident  în  New- York  şi  al  cărui  nume  se  întâlneşte 
în  toată  această  activitate  cheltuită  mai  cu  seamă  prin 
Asia  şi  America. 

1  Charles  Robinson, History  efChrisitan  Missions.  Edinburgh,19t5p,143* 

*  Tot  acolo  p.  232. 

In  aceste  arătări  scurte  se  cuprinde  şi  această 
ramură  de  puternică  activitate  creştinească,  prin  care  se 
arată  odată  mai  mult,  cu  ce  arme  puternice  lucrează 
creştinismul  modern  şi  cum  el  are  în  vedere  toate  ne¬ 
voile,  toate  situaţiunile  lumii,  oricum  se  prefac  ele,  pen- 
truca  nimic  să  nu  scape  de  sub  cârmuirea  supremă  a 
Domnului  nostru  lisus  Hristos,  înaintea  căruia  trebuie 
să  aducem  toate  puterile  în  fiinţă,  şi  ale  noastre  şi 
ale  altora. 

(Va  urmi).  Arhim.  SCRIBAN. 


Caracterul  bisericii  anglicane. 

Sub  acest  titlu,  cucernicul  doctor  Fr6d4ric  Oodfray,  a  editat 
o  mică  iucrare  de  lohn  Jebb,  doctor  în  teologie  şi  episcop  de 
Limerick.  Acest  opşor  a  fost  publicat  pentru  întâia  dată  în  1815. 
Autorul  a  murit  în  0  Decemvrie  1833.  in  diferitele  slujbe,  pe 
cari  le-a  ocupat  în  decursul  carierei  sale  preoţeşti,  el  s’a  distins 
prin  spiritul  său  cu  adevărat  creştinesc,  precum  şi  prin  ştiinţa 
sa.  Blândeţea  şi  caritatea  lui  erau  atât  de  cunoscute,  încât  ca¬ 
tolicii  romani  din  episcopia  sa  îl  iubeau  deopotrivă  cu  proprii 
lui  credincioşi.  Un  om  însufleţit  de  atari  simţeminte  de  concilia- 
ţiune  şi  de  iubire,  zice  foarte  potrivit  cucernicul  Oodfray,  «tre¬ 
buie  sâ  fi  adus  cu  necesitate,  şi  a  adus  într’adevăr  în  scrierile 
sale,  un  spirit  larg,  leal,  sincer,  având  drept  unic  principiu  şi 
drept  singur  scop  cercetarea  şi  expunerea  adevărului.  Iată, 
adauge  el,  titlurile,  cari  trebuie  să  recomande  citirea  lucrării  ve¬ 
chiului  episcop  din  Limerick.  O  carte  scrisă  sub  astfel  de 
auspicii,  şi  aşa  de  insemnată  altcum,  prin  meritele  ei  intrinseci, 
nu  poate  să  nu  fixeze  atenţia  oricărui  cititor  serios  şi  să  nu 
lase  în  spiritul  lui  impresia,  pe  care  talentul  unit  cu  virtutea  a 
avut  totdeauna  privilegiul  să  o  deştepte». 

Notiţa,  care  stă  în  fruntea  lucrării  episcopului  Jebb,  scrisă 
de  onoratul  I.  Oldknow,  inspiră  respectul  cel  mai  adânc  faţă 
de  bunul  episcop  şi  dă  cea  mai  înaltă  ideie  despre  caracterul 
şi  cunoştinţele  lui. 

Scopul  lucrării  este  să  dovedească,  că  Biserica  anglicană 
deopotrivă  depărtată  de  despotismul  papal  şi  de  libera-cercetare 

protestantă,  a  păstrat  adevărata  regulă  de  credinţă,  regula  ca¬ 
tolică,  expusă  !n  veacul  al  cincilea  de  sfântul  Vincenţiu  de  Lerins* 

Iată  conţinutul  acestui  opşor,  care  face  cunoscută  in  chip 
desăvârşit  Biserica  anglicană  asupra  unui  punct  fundamental 
din  doctrina  ei. 

Biserica  anglicană  are,  in  lumea  creştină,  o  poziţie  parti¬ 
culară;  ea  constituie,  oareşicum,  o  specie  în  sine  însăşi.  Mosheim 
a  înţeles  bine  acest  caracter  special;  el  zice  pe  faţă  tn  istoria 
sa  bisericească,1  că  această  Biserică  este  egal  Îndepărtată  de 
catolicii  romani  şi  de  Comunităţile  creştine,  care  au  părăsit  do¬ 
minaţia  papei.  Ea  se  depărtează,  de  fapt,  de  Biserica  Romei, 
in  acel  înţeles,  că  ea  respinge  autoritatea  doctrinată,  pe  care 
şi-o  atribuie  această  Biserică  în  chip  exclusiv,  şi  ea  nu  admite 
nici  decum,  asemenea  Bisericilor  protestante,  că  interpretarea 
individuală  a  Bibliei  ar  fi  regula  credinţei.  Ea  afirmă,  e  drept, 
că  tot,  ce  trebuie  să  creadă  omul,  e  cuprins  In  Sfânta  Scriptură; 
dar  ea  s’adresează  şi  anbcităţii  bisericeşti,  şi  se  conduce  de 
principiile,  pe  care  le  scoate  din  ea,  în  tâlcuirea  textelor  grele 
din  Sfintele  Scripturi.  Ea  recunoaşte  Îndeosebi  autoritatea  celor 
dintâiu  patru  sînoade  ecumenice;  tot  aşă  primeşte  ea,  fără  re¬ 
zervă,  autoritatea  Bisericii  catolice  !n  interpretarea  adevărurilor 
ereştine,  până  ia  mijlocul  veacului  al  cincilea  (451),  data  sino¬ 
dului  al  patrulea  ecumenic. 

Anglia  a  adoptat  drept  una  din  normele  fundamentale  ale 
ei,  că  «trebuie  a  se  conformă  omul  nu  numai  Sfintei  Scripturi 
singure,  ci  şi  învăţăturii,  care  a  fost  dedusă  dintr’ânsa  de  cătră 
Părinţii  soborniceşti  şi  de  episcopii  vechi,  in  toate  vorbirile 
adresate  poporului  spre  a-i  servi  de  conducător  în  credinţa  şi 
practica  religioasă»  (p.  26). 

In  felul  acesta,  Biserica,  în  înţelesul  strict  catolic  al  acestui 
termin,  este  recunoscută  şi  respectată  ca  o  autoritate  în  ce  pri¬ 
veşte  explicarea  Sfintelor  Cărţi;  şi  Biserica  nu  este,  pentru 
Comunitatea  anglicană,  cum  e  pentru  Comunităţile  protestante, 
un  cuvânt  lipsit  de  înţeles,  şi  un  cuvânt  de  o  semnificaţie  ne¬ 
hotărâtă.  In  protestarea  dietei  din  Spira,  în  1529,  protestanţii 
respinseră  autoritatea  Bisericii,  cu  preciziune  pentru  aceâ  cauză, 

*  Mosheim,  Hist.  eccl,  XVi-e  silele,  sect.  III,  part.  II.  §  17. 

că  adevărata  Biserică  nu  puteâ  fi  determinată  cu  siguranţă.1 
Comunitatea  anglicană  nu  cugetă  astfel,  şi  recunoaşte  de  Bi¬ 
serică  care  posede  o  autoritate  irecusabilă,  pe  cea  din  primele 
veacuri,  până  la  sinodul  al  patrulea  ecumenic.  Ea  ţine  prin 
urmare  la  această  învăţătură  a  papei  Grigorie  cel  Mare:  «Eu 
mărturisesc,  că  îmbrăţişez  şi  venerez  cele  patru  sinoade  ca  pe 
cele  patru  cărţi  ale  Sfintei  Evanghelii;  le  îmbrăţişez  cu  o  evlavie 
deplină;  le  păzesc  cu  cea  mai  completă  consimţire;  pentrucă, 
pe  ele  ca  şi  pe, o  piatră  în  patru  unghiuri,  se  ridică  edificiul 
sfintei  credinţe;  şi  oricare  ar  fi  vieaţa,  ce  o  duce,  şi  faptele  ce 
le  săvârşeşte,  oricine  nu  se  întemeiază  pe  ele,  chiar  când  s’ar 
crede  o  piatră,  acela  se  găseşte  în  afară  de  edificiu.* 

Biserica  anglicană  consideră  această  regulă  a  autorităţii 
Bisericii  ca  indispensabilă  propăşirii  ştiinţei  religioase.  «Intr’a- 
devăr,  zice  episcopul  Jebb,  protestanţii  de  pe  Continent,  de 
vreme  ce  îndrumă  pe  candidatul  instrucţiunii  creştine  numai  la 
Biblie,  obligă  pe  fiecare  om  să  întreprindă  acest  studiu  pentru 
folosul  lui  propriu,  şi  să  facă  simplaminte  aceiaşi  cale,  pe  care 
au  făcut-o  o  mie  alţii  înaintea  lui»  (p.  30).  Aceleaşi  dificultăţi 
se  ridică  pentru  fiecare  credincios  din  diferitele  veacuri;  trebuie, 
chiar  să  mărturisim,  că,  cu  cât  se  va  depărtâ  cineva  mai  mult 
de  izvor,  cu  atât  mai  mari  şî  mai  numeroase  vor  deveni  greu¬ 
tăţile  ;  câtă  vreme  acceptând  explicările,  pe  cari  le  dau  primele 
veacuri,  mult  mai  apropiate  de  apostoli,  şi  mai  bine  Introduse 
In  învăţământul  lor,  ştiinţa  religioasă  va  face  cu  necesitate  pro¬ 
grese.  Episcopul  Jebb  găseşte  regula  protestantă  defectuoasă 
încă  şi  sub  un  alt  raport.  Dacă  trebuie  să  interpretăm  locurile 
cele  mai  întunecate  prin  locurile  cele  mai  clare,  cum  vrea 
aceasta  protestarea  din  Spira,  va  rezultă,  că  va  trebui  să  cobori 
adevărurile  cele  mai  sublime,  care  sunt  de  obiceiu  exprimate 
în  ceî  mai  misterios  mod,  Ia  nivelul  adevărurilor  comune  şi 
înţelese,  cu  cari  Ie  va  găsi  omul  raporturi.  Aceste  raporturi 
există  oare  într’adevăr?  Poate-se  oare  hotărî  că  cutare  pasaj 
obscur  trebuie  să  fie  interpretat  după  alt  oarecare  text,  pe  care 
îi  înţelegem?  Acestea  sunt  de  sigur  obiecţiuni  grele.  «Locurile 
cele  mai  clare  ale  Scripturii,  adaoge  episcopul  Jebb,  sunt  în 

1  Sleidan,  Commentaires ;  liv.  VI,  ann£e  1529. 

*  Saint  Gregoire,  Lettre  25,  livre  1-er,  edition  des  Bănedictins. 

genere  acelea,  care  cuprind  principii,  pe  care  le  poate  omul 
deduce  dela  natură  şi  din  Providenţă,  fără  ajutorul  revelaţiunii ; 
şi,  printr’o  raţiune  analoagă,  locurile  cele  mai  obscure  sunt  In 
decomun  acelea,  în  cari  se  află  promulgat  curatul  obiect  al 
revelaţiunii.  Dacă,  prin  urmare,  noi  adoptăm,  ca  principiu  esenţial 
al  interpretării,  că  Înţelesul  acestei  din  urmă  clase  de  locuri 
trebuie  să  fie  stabilit  şi  limitat  de  înţelesul  celor  din  categoria 
întâia,  se  poate  socoti,  că,  prin  aplicarea  continuă  a  acestei 
regule,  adevărurile  intime  şi  particulare  ale  revelaţiunii  se  vor 
găsî  puţin  câte  puţin  absorbite  în  adevărurile  naturale.  Acest 
rezultat  pare  inevitabil»  (p.  34). 

Am  puteâ  dovedi,  prin  fapte  numeroase,  că  un  creştinism 
curat  fictiv  şi  natural  a  înlocuit  de  fapt,  pentru  un  foarte  mare 
număr  de  protestanţi,  creştinismul  adevărat,  pozitiv,  supranatural, 
întemeiat  pe  divinitatea  lui  Isus  Hristos. 

Protestanţilor  cu  adevărat  creştini  le  revine  sarcina  să 
vadă  dacă  norma  lor  prea  exclusivă  a  interpretării  Scripturii 
prin  Scriptura  însăşi  n’a  adus  acest  rezultat  funest.  E  netăgă¬ 
duit,  că  cel  mai  bun  interpret  al  sfintei  Scripturi  este  însăşi 
Scriptura;  dar  acest  principiu,  ori  cât  de  adevărat  ar  fi  el,  nu 
trebuie  să  fie  aplicat  întriun  mod  întristata  de  exclusiv,  încât 
să  nu  se  ţină  nici  o  seamă  de  interpretarea,  pe  care  au  dat-o 
primele  veacuri  prin  învăţământul  lor.  Episcopul  Jebb  nu  esită 
să  spună,  că,  prin  această  aplicare  prea  exclusivă,  diferitele  co¬ 
munităţi  protestante  s’au  apropiat  mai  mult  sau  mai  puţin  de 
socinianism  şi  chiar  <de  ceva  încă  mai  îndepărtat,  dacă  e  posibil 
acest  lucru,  de  aparenţa  creştinismului»  (p.  35).  Din  dreptul 
interpretării  sale  individuale,  cu  ajutorul  textelor  celor  mai  clare, 
Socin  a  proclamat,  că  Isus  Hristos  nu  este  Dumnezeu.  Un  mare 
număr  de  protestanţi  din  diferitele  Biserici  au  căzut  în  aceeaşi 
eroare  fundamentală,  cu  toate  că  se  proclamă  totdeauna  creştini. 
De  unde  vine  acest  rău  intim  şi  profund,  care  roade  sânul  Pro¬ 
testantismului  ?  Gravitatea  râului  trebuie  să  aţintească  atenţiunea 
asupra  remediului,  care  se  îmbie.  Episcopul  Jebb  afirmă,  că, 
Biserica  anglicani,  numai  mulţămită  respectului  faţă  de  autori¬ 
tatea  venerabilei  anticităţi,  a  scăpat  de  sistemul  socinian. 

Regula  interpretării  catolice  a  sfintelor  Scripturi  a  fost  de¬ 
săvârşit  expusă  de  sfântul  Vincenţiu  de  Lerins,  în  veacul  al  cin- 

dlea,  In  opul  lui  întitulat:  înştiinţare  sau  Commonitorium.  Epis¬ 
copul  Jebb  analisează  aceasta  lucrare  importantă  şi  află  în  ea 
în  toată  exactitatea  ei,  doctrina  Bisericii  anglicane.  Vincenţiu 
de  Lerins  admite  Sfânta  Scriptură  ca  regula  principală  a  credinţei, 
şi  tradiţiunea  Bisericii  catolice,  drept  mijloc  de  interpretare 
exactă,  în  mijlocul  simţemintelor  diferite  produse  de  interpre¬ 
tările  individuale.  El  nu  dă  tradiţia  ca  isvorul  adevărului,  ea 
este  In  ochii  lui  o  regulă  sigură  pentru  fiecare  credincios,  care 
vrea  să-şi  lumineze  credinţa  şi  să  se  ferească  de  contagiunea 
inovaţiilor. 

Episcopul  Jebb  compară  credinţa  Bisericii  anglicane  cu 
cea  a  lui  Vincenţiu  de  Lerins,  şi  ie  găseşte  identice.  El  acuză 
cu  tot  dreptul  Biserica  Romei,  că  n’a  urmat  aceiaşi  regulă;  dar 
el  recunoaşte  în  acelaş  timp,  că  ea  totdeauna  s’a  mândrit  că  ar 
fi  urmat-o  cu  credinţă.  Pentru  a  împăcâ  aceste  reproşuri  în¬ 
dreptăţite  de  o  parte,  şi  aceste  afirtnaţiuni  ale  Bisericii  romane, 
trebuie  să  recunoaştem,  că  în  această  Biserică,  adevărata  cre¬ 
dinţă  a  fost  admisă  în  fond,  dar  partidul  ultramontan  a  căutat 
să  o  strice;  că  ea  a  fost  totuşi  totdeauna  admisă  de  cătră  cato¬ 
licii  romani  ne-ultramontani. 

Episcopul  Jebb  dovedeşte  foarte  bine,  prin  extrase  din 
liturgie,  că  Biserica  anglicană  recunoaşte  autoritatea  Bisericii 
catolice ,  în  înţelesul  fixat  de  Vincenţiu  de  Lerins,  şi  îşi  termină 
opera  cu  extrase  din  cei  mai  buni  teologi  ai  Angliei,  din  veacul 
al  şasesprezecelea,  al  şaptesprezecelea  şi  al  opsprezecelea,  cari 
au  recunoscut  ca  şi  dânsul,  că  regula  de  credinţă  adoptată  de 
Biserica  lor,  în  cestiunile  dogmatice,  a  fost  cea  pe  care  a  des- 
voltat  o  el. 

Lucrarea  episcopului  Jebb  ar  putea  fi  subscrisă  de  un  ca¬ 
tolic  de  rit  oriental  ca  şi  de  un  catolic  roman  ne-ultramontan. 
E  destui  să  zicem,  că  în  ce  priveşte  regula  de  credinţă,  Bise¬ 
rica  anglicană  este  catolică  în  toată  accepţiunea  cuvântului. 

Aceasta  e  conclusia  de  scos  din  lucrarea,  pe  care  tocmai 
o  analizăm.  Prelucrare  de:  /.  Beleuţă. 

CÂRMACIUL  VIEŢII.1 

«Când  s’a  înserat,  corabia  eră  i* 
mijlocul  mării;  iar  Isus  eră  singur  pe 

!ărm.  A  văzut  pe  ucenici  că  se  necă- 
esc  cu  vâslirea,  căci  vântul  le  eră 
împotrivă).  (Marca  VI,  47,  48). 

Dragii  mei. 

Călătoria  noastră  în  lume  ca  şi  aceia  pe  mare,  nu 
e  întotdeauna  destul  de  lină.  In  atâtea  rânduri  suflarea 
cârmuitoare  a  vânturilor  prielnice  lipseşte  şi  de  atâtea 
ori  furtuni  turbate  cutremură  corabia  uscată  a  vieţii. 
Valuri  întărîtate  se  urcă  şi  urlă  în  jurul  ei  şi  în  îtnpre- 
surarea  îndârjită  a  noianului  de  ape,  adesea,  mâinile 
noastre  se  frâng  şi  vâslele  cad.  Adâncurile  se  frământă 
în  răsvrătire  cumplită,  svâcnesc  în  vârtejuri  mugitoare 
şi  se  reped  vrăjmaşe  punând  împotriviri  nebiruite  oste- 
nelelor  cu  care  cercăm  să  ne  călăuzim  spre  liman  şi  pi¬ 
ronind  lângă  hotare  neînfrânte  năzuinţele  noastre  slabe 
şi  trudnice.  Ceaţă  deasă  şi  ameninţătoare  se  coboară 
din  văzduhuri  —  neguri  adânci  —  pe  care  ochiul  nu 
le  poate  spintecă  şi  de  care  sufletul  se  înfioară. 

Ca  un  pâlc  de  nori  grei  desnădejdea  se  lasă  stri¬ 
vitoare  asupra  vieţii  —  stihiile  lumii  se  sguduie  de  tunet 
şi  fulgere  groaznice  se  întretaie  în  slăvi. 

Mii  de  guri  lacome  se  cască  flămânde  în  prăpăstii 
de  apă,  gata  să  ne  înghită  şi  să  ne  mistuie  fără  urmă. 
De  nicăieri  nici  o  isbăvire.  Ţărmul  e  aproape  dar  cum 
să  despici  marea  înteţită  de  furii  care  ţi  se  înalţă  ca  un 
zid  duşman  şi  nesfărîmat  în  faţă?  Nici  o  licărire  nu 
zâmbeşte  de  nicăieri.  Rânjetul  pieirii  şi  pustiirii  se  poartă 
pretutindeni  pe  crestele  volburilor  de  apă. 

Ţi  se  face  noapte  în  suflet  —  noapte  mai  neagră 
decât  cea  din  afară,  căci  ea  pare  fără  stele  şi  fără  zori. 
O  Doamne,  de  n’ar  fi  furtunile  şi  valurile  şi  vâltorile, 
câl  de  domoală  ne-ar  fi  plutirea  şi  cât  de  vrăjită  ne- ar 
fi  vieaţa! 

1  Lecţie  de  deschidere  a  Cursului  de  Teologie  morală  la  Seminanis 
«Kesarie»  din  Buzău. 

O  Doamne,  de  n’ar  fi  învăluirile  de  ispite  şi  vâ- 
jăirile  de  patimi  şi  bulboanele  de  păcat,  cât  de  senină 
ne-ar  fi  vâslirea  spre  limanurile  tale  binecuvântate!  Dar, 
curaj!  Iată,  Hristos  e  pe  ţărm!  E  singur.  Ne  priveşte. 
Ne  vede  prinşi  în  năvala  luptei  —  istoviţi  de  atâtea 
opintiri  şi  sugrumaţi  de  desnădejde.  Suntem  prea  sin¬ 
guri. 

Şi  El  e  singur.  Dar  El  e  atotputernic  şi  atunci  pu¬ 
terea  singurătăţii  iui  porneşte  milostivă  spre  neputinţa 
singurătăţii  noastre.  Ea  ne  caută,  vrea  să  ne  ajute  Ne-a 
descoperit!  Ii  facem  însă  loc  în  pluta  noastră?  II  aşe¬ 
zăm  la  cârmă?  11  lăsăm  stăpân  pe  ancoră?  Ne  lăsăm 
în  voia  Lui?  El  singur  poate  potoli  pornirea  îndârjită 
a  valurilor? 

Dragii  mei. 

De  1922  de  ani,  puterile  noastre  plăpânde  se  oş¬ 
tesc  pe  marea  întinsă  şi  largă  a  vieţii,  împotriva  mun¬ 
ţilor  de  ademeniri  de  care  se  poticneşte  avântul  sufle¬ 
tului  nostru.  O,  câte  înfrângeri  şi  câte  sdrumicări  de 
vieţii  Câte  strigăte  de  desnădejde  au  sfâşiat  sufletul 
nostru  şi  câte  mâini  s'au  întins  în  sbucium,  spre  cer! 
Veacul  nostru  pare  mai  nenorocit  decât  altele.  Vieaţa 
omenească  în  zilele  noastre  e  încă  robită  desnădejdii 
şi  birnică  morţii.  Şi  toţi  ne  batem  capul  şi  ne  întrebăm: 
încotro?  «La  cine  ne  vom  duce?»  Şi  în  înfrigurarea  cu 
care  ne  biciueşte  durerea  lunecăm  când  într’o  parte, 
când  într’alta,  fără  să  putem  găsî  drumul  drept  şi  ade¬ 
vărat  şi  statornic,  pe  care  să  păşim  spre  ţintele  isbă- 
vitoare. 

Stânci  uriaşe  ţâşnesc  în  calea  noastră  şi  de  ele  se 
sfarmă  de  atâtea  ori  avântul  nostru. 

Spre  atâtea  adăposturi  ne- am  îndreptat  până  acum 
—  şi  zadarnică  a  fost  cercetarea  lor. 

Adăpostul  filozofiei  e  iluzoriu ;  iar  adăpostul  ştiinţii 
e  de  ghiaţă.  Adăpostul  necredinţii  plin  de  necurăţie. 
Din  toate  te  goneşte,  fie  minciuna,  fie  nestatornicia,  fie 
moartea. 

Nicăieri  nu  poţi  găsi  popas;  căci  ele  nu  primesc 
decât  oaspeţii  desnădejdii,  ai  răsvrătirii  şi  ai  osândirii 
de  veci.  Ele  sunt  năluci  amăgitoare  —  ademeniri  de  abi¬ 
suri.  Şi  vieaţa  se  înrăutăţeşte  tot  mai  mult  şi  sufletul 
se  însălbăteceşte  tot  mai  adânc  şi  zădărnicia  străduin¬ 
ţelor  noastre  apare  tot  mai  isbitoare.  O !  iubiţii  mei  ui- 
taţi  vă  însă  bine  —  străbateţi  cu  ochiul  vostru  zările 
lumii  morale  şi  veţi  desluşi  păşind  liniştit  şi  încrezător 
pe  undele  turburate  ale  cugetului  omenesc,  pe  Mân¬ 
tuitorul.  El  răspunde  întotdeauna  la  chemarea  noastră. 
El  aşteaptă  numai  să-l  strigăm,  să-i  cerem  ajutor,  să  cre¬ 
dem  în  atotputernicia  Lui,  şi  vine  fără  zăbavă :  «Indrăs- 
niţi,  Eu  sunt,  nu  vă  temeţi!» 

Prezenţa  Lui  e  de  ajuns.  In  locul  groazei,  intră 
curajul.  Vântul  tace,  valurile  se  liniştesc,  căci  El  e  cu 
noi  în  corabie,  acum. 

Dragii  mei.  Clipa  aceasta  a  intrării  Mântuitorului 
în  corabie  —  în  vieaţa  noastră  —  e  hotărâtoare  pentru 
noi.  Dela  ea  porneşte  drumul  fericirii  aici  şi  al  veci- 
niciei  dincolo.  El  e  alături  de  noi. 

Vâsleşte  cu  noi  până  îa  hotarul  neocolit  al  vieţii 
care  e  mormântul  şi  îndrăsneala  pe  care  o  câştigăm  cu 
El,  ne  duce  fără  greş  la  isbândâ. 

El  ne  poartă  sufletul  şi  dincolo  de  ţărmul  vieţii 
vremelnice,  căci  ne  spune:  «Nu  vă  temeţi  h 

Indrăsniţi!  Eu  am  biruit  lumea,  cum  biruesc  valu¬ 
rile  mării.  Indrăsniţi!  Eu  am  biruit  ispitele  ucigătoare. 
Indrăsniţi !  Eu  am  biruit  boalele  tămăduindu-le  şi  moartea 
înviind  vieaţa.  Indrăsniţi  să  renunţaţi  la  tot  ce  vă  trage 
spre  pulberea  nemernică  şi  trecătoare  a  pustiului  vieţii 
—  şi  răspundeţi  ispititorul!»:  Domnului  să  te  închini 
şi  sâ-I  slujeşti!  Indrăsniţi  totul  împotriva  nedreptăţii,  a 
minciunii  şi  urii  în  numele  meu,  căci  eu  am  biruit  totul ! 

Dragii  mei.  Momentul  acesta  trebuie  să-l  trăiască 
lumea  dm  aceste  zile,  dacă  vrea  ca  vieaţa  ei  să  fie 
lumină  şi  biruinţă.  Ea  trebue  să  primească  pe  Hristos 
în  corabie.  El  stă  pe  ţărm.  Aşteaptă.  Sufere  privind  la 
noi.  Dar  nimeni  nu-I  cheamă.  Primejdia  încă  e  prea 

mare.  Suntem  gata  să  ne  prăbuşim.  Iată,  EI  porneşte 
spre  noi! 

11  vedem ;  dar  nu-L  recunoaştem;  obicinuiţi  cu  atâtea 
năluci ,  credem  că  şi  El  e  tot  o  nălucă,  fără  realitate 
şi  deci,  fără  putere.  Şi  totuşi  El  este,  Mântuitorul  vrea 
să  ne  scape,  vrea  să  lupte  cu  noi  —  şi  să  meargă  cu 
noi  până  la  capătul  luptei!  Ii  vom  primi  noi  însă  în 
corabie?  Ii  vom  face  noi  loc  în  vieaţa  noastră? 

Dragii  mei  elevi.  Voi  sunteţi  încă  departe  de 
luptele  cele  mari  ale  vieţii,  de  naufragiile  şi  de  desnă- 
dejdile  ei.  —  Barca  voastră  e  mică  şi  pluteşte  pe  un 
loc  liniştit.  Soarele  tinereţii  Noastre  se  răsfaţă  în  oglinda 
lui  neturburată  şi  vâslele  voastre  sprintene  vă  poartă 
în  sbor  spre  ţărmuri  înflorite.  Fără  grijă  vă  plimbaţi 
plutitori  pe  undele  visărilor  fragede  şi  feciorelnice  ale 
idealului. 

Gândiţi-vă  însă  că  jocul  vostru  pe  apele  line  ale 
lacului  e  o  pregătire  pentru  vâslirea  trudnică  printre 
valurile  mării. 

Căutaţi  cu  ochii  printre  prietenii  şi  tovarăşii  voştri 
de  bucurii,  cari  aşteaptă  pe  mal  pe  Mântuitorul.  II  veţi 
găsi  repede  dacă  l  căutaţi.  Chemaţi  şi  pe  El  lângă  voi 
căci  şi  sub  faţa  liniştită  a  lacurilor  tineriţii  voastre  zac 
vâltori  înşelătoare  şi  în  jocurile  voastre  nevinovate  se 
ascund  primejdii. 

Obicinuiţi-vă  să-L  luaţi  şi  pe  El  cu  voi  pretutindeni 
—  chiar  acolo  unde  nu  vă  aşteaptă  greutăţi  şi  necazuri. 
Cu  El  nu  vă  mai  e  frică.  E)  poate  totul! 

In  această  zi  de  început  de  an,  voi  copii  ai  «pes¬ 
carilor  de  suflete»,  întindeţi  pânzele  corăbiilor  voastre, 
nu  numai  pentru  preumblare,  ci  şi  pentru  muncă  har¬ 
nică.  Noi,  vă  trimitem  pe  întinsul  învăţăturii,  cu  undiţile 
minţilor  voastre  ca  să  vă  agonisiţi  hrană  sufletească, 
pentruca  mâine  să  puteţi  agonisi  suflete  pentru  Hristos. 
Urcaţi  cu  El  în  această  dimineaţă  a  muncii,  pentruca 
mrejele  voastre  să  fie  mai  grele  şi  mai  îmbelşugate  de 
agoniseală  sufletească;  iar  la  capătul  anului  —  când 

veţi  trage  la  ţărm  —  dupăce  veţi  îi  lucrat  sub  inspi¬ 
raţia  Lui,  să  dobândiţi  certitudinea,  că  Mântuitorul 
nostru  nu  e  nălucă ,  d  cea  mai  înaltă  realitate  a  vieţii 
noastre  —  vieaţa  vieţii  lumii  întregi . 

1  Octomvrie  1922. 

Diac.  Gr.  Crisfescu. 

Jitiile. 

TJn  învăţat  francez,  mare  naturalist  şi  explorator,  urmă- 
rindu-şi  studiile  în  depărtatul  Orient,  îşi  lui  de  călăuzi  peste 
pustia  Arabiei  pe  un  Arab  inteligent,  care  cunoşteă  deaproape 
ţinutul  şi  ştia  amănunţit  însuşirile  lui.  Pe  tot  parcursul  dru¬ 
mului,  când  se  apropii  vremea  rugăciunii,  musulmanul  se  da 
fos  de  pe  cămilă,  îşi  întindeâ  straiul  pe  nisip  şi,  întors  cu  faţa 
spre  Meca,  îşi  făceâ  rugăciunea,  cu  evlavia  dictată  de  legea  lui. 
învăţatul  francez  îl  priveâ  întotdeauna  cu  un  zimbet  ironic. 
Odată  U  întreabă  cu  aceeaş  atitudine  de  om  superior:  <De  ce 
atâta  osteneală  cu  scoborâtul  de  pe  cămilă  şi  cu  rugăciune  de 
atâtea  ori?  De  unde  şti  că  este  un  Dumnezeu  care  îţi  ascultă 
rugăciunea ?* 

iDe  unde  ştiu  că  este  Dumnezeu ?»  —  răspunse  Arabul. 
Cum  pot  eu  să  cunosc  acest  lucru  ?  —  Uite,  astă  noapte  a  tre¬ 
cut  un  călător  pe  dinaintea  cortului  meu,  nu  l-am  văzut  şi  nici 
nu  l-am  simţit;  dat  dimineaţa,  când  m'am  uitat  împrejur,  am 
ştiut  aceasta  cu  siguranţă.  Cineva  a  trecut  pe  aici,  căci  i-arn 
văzut  urmele  pe  nisip.  —  Şi  daci  văd  acum  discul  Luminos  de 
acolo  —  musulmanul  arătând  spre  soare  —  ştiu  că  este  Dum¬ 
nezeu  care  îndteptează  toate ,  şi  ştiu  şi  aceea  că  El  este  aproape 
de  mine  şi-mi  ascultă  rugăciunea.  Nu-L  văd  şi  nu-L  aud,  dar 
ii  văd  urmele  în  toate  zilele;  dacă  văd  acum  apusul  soarelui, 
el  mă  îndeamnă  să  mă  proştern  înaintea  lui  Dumnezeu  şi  să  mi 
rog  cu  credinţă. 

Intr’o  societate  de  intelectuali  între  multe  altele  se  dis¬ 
cută  şi  despre  religiune.  Un  tinăr  cu  pretenţii  de  cultură  spuse 
cu  un  fel  de  aroganţă:  *.Azi  numai  babele  şi  copii  mai  au  tre¬ 
buinţă  de  religiune.  Să  vedeţi,  întfo  biserică  abiâ  dacă  găseşti 

la  zece  femei  şi  an  bărbat *.  Una  dintre  doamnele  mai  în  vârstă 
m  i  rămase  datoare.  <Aşă  va  fi  cum  spui  dta  —  zise  doamna 
—  dar  te  rog ,  întorcându-te  acasă ,  abate-te  pe  la  temniţa  tribu¬ 
nalului,  ce  Iţi  este  tocmai  în  cate  şi  vei  vedeâ  acolo  că  nici  la 
zece  bărbaţi  nu  vei  g*sî  o  femee ». 

Un  altul,  ca  să-şt  sptijinească  prietenul  în  atitudinea  lai 
faţă  de  religiune,  erezii  că  va  fi  mai  norocos  spunând  că  rugă¬ 
ciunea  e  numai  pentru  femei  <Abiă  la  o  sută  de  femei  cart  se 
roagă,  dacă  găseşti  şi  un  bărbat  făcând  acest  lucru*.  *De  aceea 
printre  o  sută  de  cerşitori  bărbaţi  se  găseşte  abiâ  o  cerşitoare*, 
fi  răspunse  nimerit  o  doamnă  tineri,  cunoscută  în  societate  de 
prietenă  a  oamenilor  sărmani.  Preot.  M. 


VIEAŢA  BISERICEASCA. 

PROBLEME  ACTUALE. 

Biblioteca  bunelor  traduceri.  Valoarea  actuală  a  banului 
românesc,  precum  şi  scumpirea  extraordinară  a  tiparului  ne-a 
adus  în  trista  situaţie  de  a  nu  mai  puteâ  să  importăm  lumină 
din  luminatul  Occident.  Cărţile  străine  au  ajuns  de-adreptid 
inabordabile;  şî  nu  vorbim  numai  de  cele  franceze,  engleze  şi 
italiene,  ci  şi  de  cele  nemţeşti.  Fireşte  scumpetea  surprinzătoare 
a  acestor  din  urmă  nu  mai  trebue  căutată  în  raportul  valutar 
al  banilor  noştri  faţă  de  cei  nemţeşti,  ci  în  împrejurări  cu  totul 
de  altă  natură.  Intre  altele  tradiţionala  hotărâre  a  Germanilor  de  a 
nu-şi  da  cultura  stră  nilor;  ori  dacă  se  şi  încumetă  s’o  dea,  o  fac 
cu  o  nesfârşită  serie  de  «Zulaguri»  şi  «Zuschlaguri»,  pe  cari 
trebue  să  le  plătească  cumpărătorul  străin.  Aşâ  că  cine  vrea 
să  cumpere  o  carte  germană  de  mărime  mijlocie  vrând  nevrând 
e  silit  să  plătească  un  tribut  de  1—2  sute  de  Lei  —  în  contul 
«reparaţiilor». . . 

Această  stare  de  lucruri  trebue  să  îngrijoreze  pe  oricine 
a  ajuns  (a  conştiinţa  că  fă^ă  cărţi  din  străinătate  nu  putem  trăi. 

Dar  mai  este  o  greutate:  necunoaşterea  suficientă  a  lim¬ 
bilor  străine,  din  partea  marelui  nostru  public.  Ori  din  care 
lăture  am  privî  problema,  ea  nu  indică  decât  o  singură  soluţie 

practică:  redactarea  unei  biblioteci  a  traducerilor  bune.  Nece¬ 
sitatea  acestei  biblioteci  a  fost  accentuată  in  coloanele  acestei 
reviste  si  de  părintele  arhim.  Scriban. 

Realizarea  ei  nu  mai  poate  suferi  nici  o  amânare. 

Adevărat  că  în  timpul  din  urmă  au  apărut  câteva  traduceri 
de  cea  mai  mare  valoare.  Au  însă  desavantajui  de  a  fi  prea 
puţine  şi  prea  risipite,  aşa  că  marele  public  dela  sate  —  in¬ 
clusiv  preoţimea  noastră  —  cu  greu  poate  să  ajungă  ia  cu¬ 
noaşterea  lor. 

intensificarea  şi  concentrarea  acestei  opere  se  impune. 
Iar  In  ceeace  priveşte  traducerile  din  domeniul  literaturii  reli¬ 
gioase  şi  educative,  ea  n’ar  puteâ  fi  dusă  la  înfăptuire  de  ninse 
cu  mai  mult  succes  decât  de  corpul  nostru  didactic  şi  de  preo¬ 
ţimea  noastră. 

Pusă  problema  astfel,  ea  ridică  la  suprafaţă  o  altă  chestiune: 
necesitatea  organizării  preoţimii  noastre  într’o  asociaţie  generală , 
care  să  cuprindă  în  cadrele  ei  şi  pe  catiheţii  şi  profesorii  de 
teologie  din  întreagă  ţara.  Această  asociaţie  luându-şi  în  pro¬ 
gramul  său  de  activitate  şi  editarea  unei  biblioteci  de  traduceri 
bune  —  cu  secţii  speciale  pentru  teologie,  filosofie,  pedagogie, 
literatură  educativă  etc.  —  ar  săvârşi  o  operă  culturală  de  ne- 
bănuitâ  importanţă. 

Dacă  aceste  rânduri  n’ar  aveâ  deocamdată  decât  darul  de 
a  trezi  în  publicul  nostru  interesul  pentru  această  chestiune  — 
şi  n'aş  regretă  că  le-am  scris.  N.  Colan. 


MIŞCAREA  LITERARA. 

Isus  vă  cheamă,  predici  rostire  de  Preotul  T.  Popescu 
dela  Biserica  «Cuibu  cu  barză»  din  Bucureşti.  Bucureşti  1923, 
pp.  278.  Preţul  20  Lei. 

Cartea  de  o  valoare  deosebită  a  părintelui  Popescu  este 
o  fericită  lnoire  în  felul  de  propoveduire  a  cuvântului  iui  Dum¬ 
nezeu  in  biserica  noastră.  Cărţile  de  predici,  puţine  câte  le 
avem,  vestesc  un  Mântuitor  al  nostru  al  tuturor.  Aici  ni  se  arată 
Mântuitorul  meu  şi  ai  tău. 

Fondul  psihologic  pe  care  se  razimă  concepţia  predica¬ 
torului  este  deosebirea  mare  între  ceeace  numim  al  meu  şi  al 
nostru.  Un  bun  al  «nostru»,  al  colectivităţii,  oricât  de  altruişti 

am  fi,  nu  are  nici  pe  departe  importanta  pentru  om,  pe  care 
o  simţi  când  ai  conştiinţa  clară  că  este  bunul  «tău».  Predicile 
părintelui  Popescu  individualizează  creştinismul  cu  binefacerile 
fui,  în  opoziţie  cu  felul  de  lucrare  de  până  aci  a  bisericei  şi 
a  păstorilor  de  suflete.  Biserica,  înaintea  altarelor  ei  ca  şi  îna- 
fară,  chemă  la  slujbe  pe  toţi  şi  până  bine  de  curând  creştinii 
alergau  bucuroşi  să  participe  la  pompoasele  ei  slujbe,  însă  stau 
acolo  pasiv,  fără  o  conlucrare  sim{itâ;  preoţimea  îşi  desfăşură 
activitatea  pastorală  cu  ascendent  asupra  tuturora,  deodată. 
Felul  păstoririi  individuale  este  şi  acum  la  noi  aproape  necu¬ 
noscut  şi  biserica  nu  s’a  coborât  în  mijlocul  frământărilor  viepi 
sociaie,  ca  să  facă  acolo  analiza  psihologică,  să  răscolească 
sufletele  indivizilor,  cari  alcâtuesc  societatea,  să  caute  a  înlătură 
zgura  şi  bălăriile,  cari  înecau  puterile  luminoase  ale  sufletelor, 
după  felul  oamenilor,  să  scoată  la  suprafaţă  bunul  de  care 
eră  capabil  fiecare  şi  apoi  să  încerce  o  armonizare  a  tendin¬ 
ţelor,  o  îndrumare  a  colectivităţii,  întemeiată  pe  pornirile  bune 
a  singuraticilor. 

Predicile  părintelui  Popescu  vreau  să  realizeze  îmbunătă¬ 
ţirea  individului,  «reforma  omului»  mai  întâi,  fără  de  care  nu  este 
cu  putinfă  înoirea  societăţii  de  azi.  Astfel  cuvântul  lui  se  în¬ 
dreaptă  individual  câtră  ascultători,  pune  întrebări  ş>  dă  soluţii 
cari  mă  privesc  deadrepiul  pe  mine  şi  pe  tine;  toată  predica 
pare  o  conversaţie  intimă  intre  un  prieten  ce  vrea  să  ajute  şi 
răspunsul  tacit  al  celuilalt,  care  are  nevoie  de  o  îndreptare,  pe 
care  o  ascultă  cu  drag,  o  aproabă  şi  în  consecinţă  nu  se  poate 
să  nu  o  şi  urmeze,  măcar  in  parte. 

Aici,  cred  eu,  rezidă  succesul  predicilor  ce  se  urmează 
la  biserica  «Cuibu  cu  barză».  Ele  pun  în  legătură  directă 
pe  creştin  cu  isus  Hristos,  Mântuitorul  său,  fel  nou  de  a  vesti 
Evanghelia  Domnului  la  noi.  Nu  însă  şi  Ia  alţii.  Rămâne 
însă  de  văzut  dacă  silinţele  frumoase  şi  nobile  nu  vor  trece 
în  celalalt  extrem,  lăsând  o  umbră  de  înlăturare  a  miilocito- 
mlui  harnic  dintre  om  şi  Dumnezeu,  Biserica,  cu  mijloacele 
ei  de  mântuire.  Necesitatea  unui  îndrumător  pentru  oameni  pe 
căile  Domnului,  este  evidentă  din  însăşi  activitatea  preotului ,  ce 
propovedueşte  de  pe  amvonul  dela  «Cuibu  cu  barză».  Dar  el 
mi  se  pare  se  mulţumeşte  cu  credinţa  omului  ca  mijloc  de 
mântuire,  fără  să  stărue  şi  asupra  faptelor  cari,  adevărat,  se  în¬ 
dreaptă  şi  ele  unde  cârma  vieţii  o  poartă  o  credinţă  vie,  clară 
şi  lucrătoare. 

Influenţe  străine  ne  izbesc  des  în  felul  de  exprimare.  Se 
schimbă  cuvinte,  cari  nu  mai  au  frumsetea  graiului  bisericesc, 
sunt  expresiuni  uneori  neestetice,  şi  sunt  vorbe  cari  nu  exprima 
noţiunea  cea  adevărată.  Să  amintim  unul  singur:  «copii  ai  lui 

Dumnezeu»  scris  consecvent,  în  Ioc  de  fii  ai  lui  Dumnezeu. 
Expresiunea  schimbă  noţiunea.  Copii  sunt  toţi  câţi  aleargă 
pe  stradă,  pe  când  cuvântul  fiu  implică  în  sine  şi  ideea  de 
tată  ca  şi  raportul  dintre  ei,  fără  nici  o  altă  lămurire.  Altceva 
este  nemţescul  «Gottes  Kinder»;  Neamţul  are  pentru  copii  cu¬ 
vântul  «Knabe». 

Recomand  din  tot  sufletul  fraţilor  preoţi  cartea  de  predici 
a  părintelui  Popescu  pentru  felul  strălucit  în  care  ne  învaţă  să 
cuvântăm  poporului  în  grai  dulce,  prietenos,  nu  in  peroraţii 
sentenţioase,  cu  citate  silite  şi  potrivite  greoi.  Studiare  cu  răb¬ 
dare  a  felului  de  a  predică  în  genul  cum  se  face  în  *fsus  vi 
cheamă »  va  aduce  o  înviorare,  va  da  o  nouă  vieaţă  atnvoanelor 
şl  o  mare  binefacere  sufletului  creştinesc  însetat  după  cuvântul 

Domnului.  Preot.  P.  Moruşceu 

* 

Die  religiSse  Psyche  des  russlsehen  Volkes  de  Prof. 
Dr.  F.  Haase.  Editura  B.  G.  Teubner  Leipzig  şi  Berlin  1921. 
Pagini  250. 

Recentele  apariţii  literare  din  Germania  dovedesc  tot  mai 
mult  persistenţa  neclintită  a  poporului  german  de  a  se  conduce 
de  tradiţionala  lozincă  «Drang  nach  Osten».  Lumea  ştienţifică 
nu  Încetează  să  şi  facă  din  problema  orientului  obiectul  celor 
mai  vaste  cercetări.  Se  studiază  temeinic  toate  domeniile  vieţii 
popoarelor  răsăritene  —  inclusiv  cel  religios.  Fireşte,  nu  cu  in¬ 
tenţia  oarecum  desinteresată  de  a  face  ştiinţă  pentru  ştiinţă,  ci 
cu  gândul  de  a  cunoaşte  aceste  popoare  pentru  a  fixă  atitudini 
şi  a  înche  â  legături  în  folosul  germanismului. 

în  Breslau  există  chiar  un  institut  pentru  Europa  orientală. 
Cartea  cu  care  ne  ocupăm  aici  face  parte  din  publicaţiile  ace¬ 
stui  Institut. 

Ea  vrea  să  ne  dea  o  icoană  despre  psihologia  religioasă 
a  poporului  rusesc.  De  fapt  autorul  nu  face  altceva  decât 
schiţează  aspecte  isolate  din  vieaţa  religioasă  a  Ruşilor.  A 
adunat  mai  mult  materialul  necesar  pentru  studiul  indicat  prin 
titlul  lucrării  sale,  fără  să  fi  făcut  sinteza  unitară,  organică  a 
acestui  material.  In  scopul  acesta  a  pus  la  contribuţie  intere¬ 
sante  experienţe  personale,  precum  şi  un  considerabil  număr 
de  citate  din  cele  mai  reprezentative  opere  ale  literaturii  ru¬ 
seşti.  Expunerea  vieţii  religioase  aşâ  cum  se  manifestă  la: 
student,  nobil,  proprietar,  ofiţer,  medic,  funcţionar,  negustor,  li¬ 
terat,  poet,  artist  etc.  are  ceva  din  procedeul  superficial,  şcolă¬ 
resc,  incompatibil  cu  pretenţ'ile  unei  lucrări  de  sinteză  superi¬ 
oară.  Citind  aceasiă  carte  rămâi  cu  impresia,  că  fiecare  clasă 
intelectuală,  socială,  politică,  de  sex  sau  vârstă  diferită  îşi  are 
propria  sa  religie.  Adevărat  că  într’o  măsură  oarecare  se  şi 

poate  spune  acest  lucru.  Vieaţa  religioasă  a  unui  popor  însă 
are  şi  un  substrat  comun,  un  aspect  general,  o  tonalitate  —  un 
«Stimmung»,  cum  i-ar  zice  Neamţul.  Asupra  acestui  element 
—  în  cazul  poporului  rusesc,  mistic  —  ni  se  pare  că  autorul  a 
insistat  prea  puţin. 

încolo,  când  e  vorba  de  manifestări  izolate  şi  de  caracte¬ 
rizarea  lor,  autorul  tratează  un  remarcabil  simţ  de  observare. 
Din  cartea  scrisă  într’un  stil  surprinzător  de  simplu  şi  clar  se 
desprind  uşor  trăsăturile  fundamentale  ale  sufletului  rusesc, 
privit  sub  raportul  vieţii  sale  religioase:  sentimentalismul  pro¬ 
fund,  smerenia  cea  mai  sinceră,  ntualismul  covârşitor  şi  neţăr¬ 
murita  dragoste  faţă  de  B  blie,  pe  care-o  găseşti  «cel  puţin  tot 
întria  doua  casă  rusească». 

Pentru  noi,  cari  avem  posibilitatea  să  cunoaştem  mai  ne¬ 
mijlocit  evlavia  şi  doctrina  religioasă  a  vecinilor  noştri  orto¬ 
docşi,  mai  interesante  sânt  informaţiile  pe  cari  ni  le  dă  prol 
Haase  în  capitolul  ultim  al  lucrării  sale  asupra  «atitudinii  socia¬ 
lismului  şi  bolşevismului  rusesc  faţă  de  religie  şi  biserică». 
Constatările  sale  în  această  privinţă  sânt  sprijinite  pe  cele  mai 
temeinice  izvoare  literare,  pe  informaţii  de  o  neîndoielnică  au¬ 
tenticitate  şi  pe  propria  lui  experienţă. 

* 

Mare  sensaţie  a  stârnit  în  lumea  literară  cartea  de  curând 
apărută  a  italianului  Oiovanni  Papitti:  Storia  di  Cristo,  care 
»e  înfăţişează  personalitatea  Mântuitorului  in  lumina  evlaviei 
curate  din  care  s’a  zămislit  Sf.  Scriptură  a  Testamentului  Nou. 

După  un  Hristos  de  proporţiile  obicinuite  ale  unui  profet 
ca  oricare  altul,  îmbrăcat  în  haina  unui  romantism  poetic  şi  pă¬ 
truns  de  duhul  unui  sentimentalism  oriental  (Renan);  după  un 
Hristos  în  ipostasa  marelui  «Mittler»  dintre  om  şi  Dumnezeu 
(Chamberlain:  «Mensch  und  Gott»  şi  capitolul  «D’e  Erschei- 
nung  Christi»  din  «Die  Grundlagen  des  XIX  Jahrhunderts»); 
după  un  Hristos,  pe  care  criticismul  extremist  (Kalthoff,  Schwel- 
tzer,  A.  Drews,  Robertson  ş.  a.)  l-a  redus  la  o  simplă  ficţiune 
fără  realitate  istorică,  construită  «de  raţionalism,  însufleţită  de 
liberalism  şi  îmbrăcată  cu  ştiinţa  istorică  de  teologia  modernă», 
iată  în  sfârşit  un  Hristos  întreg  şi  adevărat  —  aşâ  cum  se  des¬ 
prinde  din  cuvântul  simplu  şi  atât  de  sincer  al  celor  patra 
evanghelii,  în  a  căror  autenticitate  principială  nu  se  mai  îndo¬ 
ieşte  ştiinţa  serioasă  de  azi. 

Cartea  lui  Giovanni  Papini  «într’o  impecabilă  formă  lite¬ 
rară  şi  de  un  dramatism  atât  de  sugestiv,  ne  prinde  sufletul 
întriun  avânt  de  epopee. 

«Trăim  toate  momentele  vieţii  Mântuitorului  cu  o  inten¬ 
sitate  profundă.  Sunt  acolo  fizionomii  sculpturale  şi  psihologii 

atât  de  evocative,  încât  e  cu  neputinţă  să  nu  urmăreşti  până: 
la  capăt  şi  cu  participarea  întregii  tale  fiinţe  desfăşurarea  pal¬ 
pitantă  şi  aproape  actuală  a  epizoadelor  zguduitoare  din  scurta 
şi  frământata  vieaţă  a  Mântuitorului  lumii.  Şi  efectul  nu  se 
opreşte  Ia  suprafaţa  emotivităţii  noastre.  El  străbate  până  în 
cele  mai  adânci  fibre  ale  sufletului  nostru,  trezind  discret  toate 
rezonanţele  noastre  morale  şi  chiar  rezorturiie  greoaie  ale  vo- 
inţii,  impunându-ţi  atitudini  şi  hotărâri  imediate»  (diac.  Gr.  Cri- 
stescu  în  «Biserica  ortodoxă  română»). 

* 

Un  cuvânt  la  reformarea  învăţământului  religios  de 

Dr.  Petru  Barba.  Dîsertaţiune  ţinulă  la  Congresul  catehetic  al 
Asociaţiunii  cleiului  «Andreiu  Şaguna»  din  Mitropolia  Ardealului, 
Banatului,  Crişanei  şi  Maramurăşului  în  3/16  Noemvrie  1922, 
la  Sibiiu,  Caransebeş  1922.  Tipografia  diecezană.  31  pagini. 
Preţul  5  Lei. 

Reorganizarea  învăţământului  religios  e  o  problemă  care 
trebue  să  preocupe  în  chip  serios  pe  orice  om  chemat  să  pro¬ 
povăduiască  evanghelia  Mântuitorului  în  mijlocul  poporului  no¬ 
stru.  In  primul  rând,  fireşte,  pe  preoţii  şi  profesorii  noştri.  De 
aceea,  oricine  abordează  această  chestiune  aducând  lămuriri  şi 
orientări  sănătoase,  face  un  real  serviciu  Bisericii  şi  neamului. 

Contribuţia  dlui  profesor  Dr.  P.  Barbu  este  cu  atât  mai 
preţioasă,  cu  cât  domnia  sa  este  o  autoritate  consacrată  în 
această  privinţă.  Dovadă  —  lunga  serie  de  manuale  şcolare 
pentru  Învăţământul  religios  şi  număroasele  broşuri  de  peda¬ 
gogie  religioasă  pe  cari  le-a  scris  în  decursul  rodnicei  sale  cariere. 

N.  Colan. 


CRONICĂ  BISERICEASCĂ-CULTURALĂ. 

Activitatea  organizaţiilor  preoţeşti.  Făcând  bilanţul  anual 
al  activităţii  diferitelor  organizaţii  preoţeşti  din  întreg  cuprinsul 
ţării,  sufletul  ţi  se  umple  de  o  legitimă  bucurie,  văzând  cu  câtă 
râvnă  şi  Însufleţire  lucrează  preoţimea  noastră  la  consolidarea 
sufletească  a  neamului  prin  propovăduirea  evangheliei  iui  Hristos 
şi  prin  răspândirea  culturii  naţionale  in  păturile  largi  ale  popo¬ 
rului  nostru  dela  sate.  De  cele  mai  multe  ori  acest  apostolat 
mântuitor  se  face  fireşte,  discret,  «într’ascuns»,  fără  cântece  de 
surle  şi  bătăi  de  tobe ;  de  aceea  multora  nici  nu  le  e  cunoscut. 
Lumea  noastră  prea  s’a  obicinuit  să  nu  aibă  decât  cuvinte  de 
ocară  ori  cel  puţin  un  vădit  desinteres  faţă  de  preoţimea,  care 
—  orice  s'ar  spune  —  a  fost  şi  rămâne  cea  mai  puternică  fa¬ 
langă  de  luptători  pentru  luminarea  şi  increştinarea  tot  mai  de¬ 
săvârşită  a  întunecatelor  noastre  sate. 


Totuşi  dacă  ne  încumetăm  de  astădată  să  spunem  un  cu¬ 
vânt  bun  şi  de  iaudă  despre  ea,  n'o  facem  decât  pentru  a-i  po- 
tenţâ  conştiinţa  de  frumoasa  ei  menire  şi  a-i  mări  şi  mai  mult 
zelul  de  muncă. 

Grija  preoţim»  noastre  se  concentrează  mai  aies  asupra 
următoarelor  probleme:  luminarea  şi  întărirea  credinţii  în  su¬ 
fletele  păstoriţilor,  stârpirea  analfabetismului  şi  a  alcoolismului, 
care  i  cea  mai  formidabilă  stâncă  în  calea  bisericii,  aflarea  celor 
mai  iscusite  mijloace  de  păstorire  sufletească  în  conformitate 
cu  trebuinţele  ae  azi  etc.  In  special  catehizaţia  este  obiectul 
cetei  mai  serioase  atenţii.  Problema  a  fost  discutată  temeinic 
în  congrese  şi  cercurile  religioase  şi  continuă  a  fi  discutată  în 
presa  noastră  bisericească. 

Problema  asistenţei  sociale,  cu  toată  actualitatea  ei,  credem 
însă  că  nu  a  preocupat  îndeajuns  organizaţiile  noastre  preoţeşti. 
Această  lăture  a  creştinismului  va  trebui  inactivată  pe  viitor. 
La  sate,  ca  şi  la  oraşe.  Altfel  cu  greu  vor  puteâ  fi  câştigate 
elementele  teoreticeşte  de  multeori  aşâ  de  negative  ale  prole¬ 
tariatului  nostru  de  toate  categoriile. 

in  aceeaşi  măsură  se  simte  şi  lipsa  unei  organizaţii  unitare, 
care  să  cuprindă  în  cadrul  ei  preoţsmea  ortodoxă  din  toată  ţara. 

Necesitatea  acestei  organizări  s’a  arătat  în  mai  multe  rân¬ 
duri  şi  ea  tinde  să  intre  tot  mai  mult  în  conştiinţa  întregei 
noastre  preoţimi.  Realizându-se  această  organizaţie,  cu  o  con¬ 
ducere  înţeleaptă,  ar  puteâ  face  din  preoţimea  noastră  o  ade¬ 
vărată  «armată  a  mântuirii».  Trecutul  ne  e  de  cel  mai  bun 
augur,  de  aceea  avem  tot  dreptul  să  credem  intr’un  viitor  de 
bogată  rodnicie. 

* 

Biserica  ortodoxă  din  Albania.  Ultimul  număr  al  re¬ 
vistei  italiene  *L’Europa  orientale »  ne  aduce  interesante  infor¬ 
maţii  asupra  frământărilor  de  emancipare  bisericească  din  Al¬ 
bania.  Centrul  acestor  frământări  este  cetatea  Coriţa.  Necesi¬ 
tatea  şi  dorinţa  de  a  rupe  legăturile  de  ordin  administrativ  cu 
Biserica  greacă  au  fost  potenţate  între  altele  şi  de  fuziunea  su¬ 
fletească  a  elementului  mohamedan  cu  cel  creştin.  Tendinţele 
autonomiste  ale  Bisericii  ortodoxe  din  Albania  au  culminat  In 
Congresul  bisericesc  ce  s’a  întrunit  la  Berat  în  II  Septemvrie 
1922.  La  acest  congres  au  luat  parte  vrio  40  de  reprezentanţi 
—  preoţi  şi  mireni  —  ai  comunităţilor  ortodoxe.  In  şedinţa  din 
12  Sept.  Congresul  a  proclamat  cu  unanimitate  autonomia  Bise¬ 
ricii  ortodoxe  naţionale  albaneze,  trimiţând  guvernului  din  Ti¬ 
rana  următoarea  telegramă: 

«Delegaţii  Congresului  bisericesc  având  in  vedere  că  Al¬ 
bania  a  fost  recunoscută  de  către  toate  statele  lumii  ca  stat  in¬ 
dependent  şi  suveran,  bazându-se  pe  principiul  Biserica  liberă 
tn  stat  liber;  adoptând  exemplul  Bisericii  ortodoxe  din  Rusia 
proclamată  autonomă  în  1721 ;  al  Bisericii  ortodoxe  din  Austria, 
proclamată  autonomă  2n  1740;  al  Bisericii  din  Bucovina,  pro¬ 
clamată  autonomă  in  1873;  al  Bisericii  greceşti  de  Atena,  pro¬ 
clamată  autonomă  in  1883;  al  Bisericii  sârbeşti,  declarată  auto¬ 
nomă  in  1860;  al  Bisericii  româneşti,  declarată  autonomă  In 
1856  şi  în  sfârşit  al  Bisericii  din  Bosnia-Herţegovina,  procla¬ 
mată  autonomă  în  1908,  —  au  proclamat,  în  numele  poporului 
ortodox  din  Albania  şi  in  numele  Sfintei  Treimi,  cu  unanimitate 
şi  in  mijlocul  celui  mai  înalt  entuziasm  autonomia  Bisericii  Na¬ 
ţionale  albaneze.  Biserica  naţională  pentru  conservarea  inde¬ 
pendenţei  sale  administrative  va  continuă  să-şi  menţină  legă¬ 
turile  sale  dogmatice,  spirituale  şi  apostolice  cu  Biserica  mamă. 
a  sf.  Patriarhat  ecumenic,  cu  celelalte  Patriarhate  şi  cu  Biserica 
ortodoxă  autocefală  a  lumii». 

Guvernul  din  Tirana  a  luat  la  cunoştinţă  hotărârile  Con¬ 
gresului  din  Berat  şi,  pentru  a  arătâ  deosebita  importanţă  a  ma¬ 
relui  eveniment,  a  dispus  ca  proclamarea  autonomiei  Bisericii 
albaneze  să  se  serbeze  în  toată  ţara.  Comunităţile  albaneze 
din  străinătate  au  manifestat  aceleaşi  sentimente  entuziaste  cu 
prilejul  acestui  eveniment,  care  vine  să  incunune  cu  biruinţă 
şi  sub  raport  bisericesc  îndelungatele  strădanii  de  neatârnare 
ale  poporului  albanez. 

* 

Patriarhatul  din  Constantinopoi  rămâne.  La  unanimul 
protest  ridicat  de  neamurile  creştine  împotriva  intenţiei  Turcilor 
de  a  surghiuni  Patriarhatul  ecumenic  d<n  locui  unde  stă  cu  tot 
dreptul  de  saişprezece  veacuri,  Conferinţa  dela  Lausanne  a  ră¬ 
spuns,  cum  şi  eră  de  prevăzut,  prin  hotărârea  care  as'gură  şi 
pe  mai  departe  existenţa  Patriarhatului  în  Constantinopoi.  Turcii, 
văzând  că  n’au  în  cotro  par  a  se  învoi  cu  această  hotărâre. 
Intoleranţa  religioasă  şi  persecuţiunile  împotriva  creştinilor  din 
Turcia  n’au  pierdut  însă  prea  mult  din  intensitatea  lor  sălbatică. 
Potopul  odată  pornit  nu  se  stăvileşte  instantaneu,  printr’o  ho¬ 
tărâre,  chiar  când  ea  este  adusă  de  suprema  instanţă  judecă¬ 
torească. 

Pornirea  Turcilor  continuă  a  fi  îndreptată  mai  ales  Împo¬ 
triva  ortodocşilor,  căci  după  o  telegramă  din  Atena  «printre 
deportaţi  numai  din  greşald  se  aflau  şi  câţiva  catolici».  Se  vede 
câ  diplomaţia  Vaticanului  a  aranjat  situaţia  credincioşilor  săi. 

Nu  ne  putem  stăpâni  durerea,  că  Papa  dela  Roma  nu  a 
încercat  să-şi  pună  în  cumpănă  autoritatea  sa  şi  pentru  micşo- 

rarea  suferinţelor  creştinilor  ortodocşi.  Căci  după  declaraţiile 
făcute  de  Patriarhul  Meietie  IV  unui  reprezentant  al  ziarului 
«Le  Temps»  Sf.  Părinte  ar  fi  putut  ajută  mult.  Dar  se  vede 
că  nu  eră  în  perspectivă  o  «convertire»  a  bisericei  răsăritene» 
Şi  Vaticanul  nu  are  obiceiul  să  facă  servicii  gratuite.  Necttlee. 


NOTE  ŞI  INFORMAŢII. 

Dl  V.  G.  Ispir,  actual  secretar  general  dela  Ministerul  Cul¬ 
telor,  a  fost  numit  profesor  pentru  catedra  de  «îndrumări  mi¬ 
sionare»  dela  facultatea  de  teologie  din  Bucureşti.  întrucât 
D-sa  are  o  temeinică  pregătire  în  această  materie,  credem  că 
va  face  din  catedra  ce  i  s’a  încredinţat  un  centru  de  organizare 
a  misiunii  interne.  Ne  bucurăm  că  i  s'a  dat  in  sfârşit  şi  ace¬ 
stei  probleme  importanţa  pe  care- o  implică  actualitatea  ei  co¬ 
vârşitoare. 

Patriarhul  ecumenic  din  Constantinopoi,  Meietie  IV.  a 
mulţumit  printr'o  telegramă  I.  P.  S.  S.  Mitropolitului  nostru 
primat  Miron  şi  întregii  biserici  române  pentru  binevoitoarea 
intervenţie,  pe  care  a  făcut-o  la  conferenţa  dela  Lausanne  şi  la 
Liga  Naţiunilor  în  favorul  Patriarhatului. 

* 

Preotul  catolic  Netzhammer  din  Bucureşti,  a  cărui  atitu- 
dTne  în  timpul  răsboiului  ca  şi  după  acesta,  e  destui  de  cunos¬ 
cută,  a  ţinut  să-şi  dovedească  încă  odată  sentimentele  sale,  vor¬ 
bind  de  pe  amvonul  bisericii  Sf.  losif  —  în  faţa  regelui  Fer- 
dinand  1  al  României  —  nemţeşte.  Fireşte,  când  dl  lorga  a 
atras  atenţia  dlui  ministru  al  cultelor  asupra  acestui  fapt  inca¬ 
lificabil,  păr.  Netzhammer  a  încercat  să  se  justifice  —  cam  în 
felul  în  care  şi-au  justificat  arhiereii  catolici  de  amândouă  ri¬ 
turile  neparticiparea  lor  la  încoronare...  Guvernul  va  aveâ 
încă  un  prilej  să  —  tacă  şi  «uniţii»  noştri  să  preamărească  ne¬ 
mărginita  dragoste  a  papei  pentru  poporul  românesc,  iar  ca¬ 
tolicii  să-şi  afişeze  —  loialitatea. 

*  * 

Părintele-protopop  han  Tectilescu  dela  Alba-Iulia,  a  fost 
numit  de  curând  episcop  militar,  în  locul  regretatului  Dr.  V. 
Saftu.  Sf.  Sa  va  purtă  titlul  de  Alba-Iulia  şi  va  aveâ  sub  juris¬ 
dicţia  sa  clerul  militar. 

E  răsplata  meritată  a  unei  îndelungate  activităţi  pastorale. 
Din  partea  noastră  dorim  ca  înalta  distincţie  de  care  s’a  împăr¬ 
tăşit  păr.  Tecul  eseu  să-i  dea  şi  un  nou  îndemn  pentru  o  cât 

mai  rodnică  muncă  de  evanghelizare  în  mijlocul  armatei  noastre, 
care  am  dori  să  fie  şi  a  lui  —  Hristos. 

* 

«Unirea»  dela  Blaj  —  arţăgoasă,  cum  e  —  încearcă  intFunuI 
din  numerii  din  urmă  să  brodeze  umor  pe  fondul  titulaturii 
Bisericii  noastre.  Cum  însă  dela  umor  până  la  ridicol  nu  e 
decât  o  distantă  infimă,  pe  care  omul  de  prost  gust  uşor  o 
poate  trece,  «glumele»  «Unirii»  se’ntorc  împotriva  celui  ce  a 
avut  imprudenta  să  le  debiteze.  Dacă  redactorul  «Unirii»  a  vrut 
să  Introducă  în  foaie  o  nouă  rubrică  —  hai  să  zicem  â  la  «Ve¬ 
selia»  —  antrefileul  cu  pricina  e  de  cel  mai  lamentabil  augur. 

* 

Ziarele  anunţă  că  guvernul  a  încuviinţat  redeschiderea  lo- 
jelor  francmasone  din  tară.  Cum  aceste  loje  sunt  cele  mai 
blindate  citadele  ale  spiritului  anticreştin,  Biserica  creştină  şi 
statul  român  va  aveâ  In  ele  un  duşman  mai  mult.  Pentru  cine 
ştie  ce  fel  de  oameni  sunt  stâipii  acestor  organizaţii  şi  care  este 
doctrina  lor,  măsura  guvernului  va  părea  ce!  puţin  surprinză¬ 
toare,  Şi  asia  cu  atât  mai  mult,  cu  cât  ea  vine  simultan  cu 
agitaţiile  studenţeşii,  cari  în  fond  sunt  un  legitim  strigăt  de 
protestare  împotriva  unui  curent  aţâţat  de  anumite  elemente, 
cari  n’au  nimic  cu  soartea  şi  viitorul  neamului  românesc. 

* 

Societatea  clerului  din  judeţul  Prahova  dispune  până  acum 
de  un  fond  de  aproape  un  milion  de  lei,  cu  ajutorul  căruia  se 
-  va  zidi  în  curând  la  Ploieşti  căminul  preoţilor  din  judeţul 
amintit  Fondul  s’a  întemeiat  din  donaţia  de  600,000  Lei  făcută 
în  acest  an  de  dl  lancu  Rainoff  şi  d-na  Ana  Boiciu.  Primăria 
oraşului  Ploieşti  l-a  mărit  cu  100,000  Lei,  iar  prefectura  jude¬ 
ţeană  şi-a  făgăduit  şi  ea  ajutorul.  Preoţii  au  contribuit  din 
partea  ior  cu  câte  o  mie  de  Lei.  Un  început  frumos  de  gos¬ 
podărie  caritativă. 

* 

Scriitorul  francez  V.  Margueritie  a  fost  şters  din  lista  celor 
decoraţi  cu  ordinul  «legiunii  de  onoare».  Asta  pe  motivul  că 
numitul  scriitor  prin  noul  său  roman  La  garţonne  (Copiliţa), 
care  abundă  în  cele  mai  crase  indecenţe  morale,  a  comis  un 
atentat  la  adresa  bunelor  moravuri  publice.  Faptul  a  stârnit 
aproape  unanima  aprobare  a  opiniei  publice  franceze  şi  străine. 

încă  o  dovadă,  că  nici  domeniul  «artei  pentru  artă»  nu 
e  fără  de  hotar.  Şi  când  scriitorul  —  conştient  sau  inconştient  — 
îl  trece,  e  chemat  la  ordine,  într’un  fel  oarecare,  de  către  ci¬ 
titor,  care  încă  ţine  la  drepturile  sale  ...  *** 


„Lumina  Satelor este  foaia  Săptămânală  pentru 
popor,  ce  apare  în  Sibiiu  cu  redacţia  şi  administraţia  In  strada 
Mitropoliei  45.  Preţul  abonamentului  pe  an  55  iei,  pe  jumătate 
de  an  30  Lei;  pentru  străinătate  100  lei,  iar  pentru  America 
2  dolari.  Prin  scrisul  ei  creştinesc  şi  românesc,  în  cursul  unui 
singur  an,  s’a  ridicat  peste  toate  toiie  menite  pentru  popor. 
Fraţii  preoţi  au  în  ea  un  preţuit  tovarăş  în  munca  de  păstorire 
a  satelor,  căci  ea  vine  săptămânal  cu  sfaturile  şi  îndrumările  .ei 
în  multe  case,  unde  preotul  numai  rar  ajunge.  Este  de  datoria 
noastră  să  ajutăm  răspândirea  ei,  câştigându-i  abonaţi  In  fiecare 
parohie,  căci  prin  aceasta  săvârşim  o  operă  de  educaţie  şi  cultură 
pentru  mulţime. 

Analele  Asociaţiei  clerului  „Andreiu  $aguna“: 

I  Actele  primului  congres  al  preoţimii  din  Mitropolia  Românilor 
ortodoxi  din  Ardeal,  Banat,  Crişana  şi  Maramurăş,  ţinut  în  Sibiiu, 
în  zilele  de  6/19—8/21  Martie  1919.  Publicate  de  Biuroul  Aso¬ 
ciaţiei  clerului,  Sibiiu  1919,  pp.  140.  Preţul  Lei  10  pentru  membrii, 
pentru  alţii  Lei  12. 

II.  Actele  congresului  al  doilea,  biblic,  al  Asociaţiei  clerului 
«Andreiu  Şagtma»,  ţinut  în  Sibiiu  în  zilele  de  31  Martie  (13 
Aprilie)  —  1/14  Aprilie  1921,  publicate  de  Biurout  Asociaţiei 
clerului.  Sibiiu  1922  pp.  104.  Preţul:  pentru  membrii  Lei  16, 
pentru  alţii  Lei  20. 

HI.  Actele  congresului  al  treilea,  catehetic,  ţinut  in  2/15 — 3/16 
Noemvrie  1922,  publicate  de  Biroul  Asociaţiei  clerului.  Sibiiu 
1922,  pp.  88.  Preţul  pentru  membri  Lei  16,  pentru  alţii  Lei  20. 

Aceste  publicaţii  cuprind  rapoartele,  desbaterile  şi  desi- 
deratele  exprimate  de  cele  trei  congrese,  precum  şi  raportul 
asupra  activităţii  Asociaţiei,  şi  fac  mărturie  de  năzuinţele  şi  pre¬ 
ocupările  preoţimii  ardelene  între  nouile  Împrejurări  de  vieaţă. 

Călindarui  Bunului  Creţtin,  pe  anul  1923  este  cei 
mai  bun  câimdar,  cu  bogat  material  cultural  şi  literar,  cu  arti¬ 
cole  de  cuprins  religios,  de  învăţătură  şi  petrecere  şi  cu  nume¬ 
roase  chipuri.  Acesta  este  călindarui  arhidiecezan,  prefăcut  după 
trebuinţele  sufleteşti  a  tuturor  creştinilor.  Se  vinde  la  librăria 
arhidiecezană  în  Sibiiu  şi  la  alte  librării,  cu  10  Lei  fără  şema- 
tism  şi  15  Lei  cu  şematismul  arhidiecezei  de  Alba-Iulia  şi  Sibiiu. 

Organizaţi  fără  amânare  cercurile  religioase  în  cadrul 
despărţămintelor  Asociaţiei  <Andreiu  Şaguna »  a  clerului  şi 
iniţiaţi  pretutinnenea  instituţia  « caselor  culturale »  la  sate,  pe 
temeiul  statutelor  tip,  publicate  de  Asociaţie  în  broşură  separată. 
Cu  prilejul  executării  reformei  agrare  asiguraţi  intravilan  potrivit 
pentru  zidirea  « casei  culturale ». 


WB*  Rugăm  pe  onor.  abonaţi  să  ne  achite  preţul 
abonamentului  restant  pe  anul  eurent. 


„Biblioteca  bunului  păstor11. 

Nr.  1.  <  Taina  pocăinţii» .  Studia  pastoral  de  t.  Hanzu. 
Preţul  1  Leu. 

Nr.  2.  « Clerul  şi  chestiunea  alcoolismului».  Traducere  de 
V.  Oana.  Preţul  Leu  150  bani. 

Nr.  3.  «La  centenarul  seminarului  Andreian ».  Disertaţie 
de  Dr.  A.  Crăciunescu.  Preţul  1  Leu. 

Nr.  4.  *  Chemarea  preoţimii  noastre».  Consideraţii  de  actu¬ 
alitate,  de  mai  mulţi.  Preţul  Leu  P5G  bani. 

Nr.  5.  «Şase  predici  pentru  Duminecile  postului  mare*  şi 
«  Un  cuvânt  pentru  ziua  învierii  Domnului ■>,  de  mai  mulţi. 
Preţui  2  Lei. 

Nr,  6.  « îndrăzniţi ,  eu  am  biruit  lumea h  Predici  pentru 
timp  de  războiu,  prelucrate  după  I.  Kessler,  de  Dr.  N.  Bălan 
şi  I.  Moşoiu.  Preţul  2  Lei. 

Nr.  7—8.  «26  Predici  la  credinţa  creştină  sau  TăChirea 
Crezului».  Traducere  de  episcopul  Nicodem  al  Huşilor.  Preţul 
3  Lei. 

Nr.  9.  «Petru  Maior  şi  Unirea >  de  părintele  Terenţie. 
Preţul  2  Lei. 

Nr.  10.  « Schisma  românească >  sau  «Unirea  cu  Roma». 
Preţul  Lei  250. 

Nr.  1 1.  « Studiul  pastoralei  în  biserica  românească »,  de 
Arhim.  Inliu  Scriban.  (Extras  din  Revista  Teologică). 

Nr.  12.  « Ortodoxia  şi  creştinismul  apusean ».  Prelucrare, 
din  ruseşte  de  P.  S.  Sa  Nicodem  episcop  al  eparhiei  Huşilor 
Preţui  Lei  8* — . 

„ Biblioteca  bunului  păstor **  se  tipăreşte  acum  sub 
îngrijirea  Asociaţiei  clerului  « Andrei u  Şaguna »  şi  va  apărea  şi 
pe  mai  departe  ca  anex  la  *  Revista  Teologică ».  Broşurile  de  sub 
Nrii  1-10  s'au  împărţit  gratuit  abonaţilor  revistei,  cari  şi-au 
achitat  abonamentul  fa  tur?.  Broşurile  ce  se  vor  tipări  în  viitor , 
întrucât  mijloacele  materiale  or  îngădui ,  se  vor  împărţi,  ca  şi 
în  trecut,  gratuit  abonaţuJrj  wfi  vor  achită  dela  început  în¬ 
treg  abonamentul.  N umerii  1,  2,  3,  4,  7—8,  10,  11  şi  12  se 
pot  comandă  la  administraţia  « Revistei  Teologice »,  trimiţându-se 
pe  lângă  preţul  arătat  mai  sus  şi  porto  postai. 


Colaboratorii  „Revistei  Teologice": 

Arhim.  I.  Scriban,  (Bucureşti);  Dr.  I.  Mihălcescu,  prof.  la  facultatea  teologica 
(Bucureşti);  Dim.  I.  Cornilescu .  (Bucureşti);  Greg.  Pletosu,  protopresb. 
(Bistriţa);  Dr.  O.  Popovici,  protopresb.  (Lugoj);  Dr.  1.  Stroia,  protopresb. 
(Sibiiu);  /.  Teculescu,  protopresb.  (Alba-Iulia);  V.  Gan,  prot.  (Offenbaia); 
Dr.  î.  Lupaş,  profesor  universitar  (Cluj);  Diacon  Gr.  Cristescu,  profesor 
(Buzău);  Al.  Muntean,  protopresbiter  (Tileagd);  Dr.  Oh.  Proca,  asesor 
consistorial  (Sibiiu);  Dr.  Gh.  Ciuhandu,  asesor  consistorial  (Arad);  Lazar 
Triteanu,  asesor  consistorial  (Sibiiu);  Dr.  A.  Crăciunescu,  profesor  sem. 
(Sibiiu);  Dr.  S.  Dragomir,  profesor  universitar  (Cluj);  I.  Beleuţă,  profesor 
(Sibiiu);  Dr.  D.  Borcea,  protopop  (Sălişte);  Petru  E.  Papp,  protopop  (Beiuş); 
Dr.  Vasile  Lazarescu,  profesor  sem.  (Sibiiu);  A.  Popovicin,  prof.  (Sibiiu); 
Tr.  Scorobeţiu,  profesor  (Sibiiu) ;  Preot.  P.  Moruşca,  (Sibiiu) ;  losif  Trifa, 
preot  (Sibiiu);  Gh.  Maior,  profesor  de  relig.  (Sibiiu);  Diacon  Dr.  Gheor- 
gke  Comşa  (Bucureşti);  Aurel  Papp,  preot  (Socodor);  /.  Popa,  preot  (Să¬ 
lişte);  E.  Cioran,  preot  (Răşinari)  ş.  a. 


„REVISTA  TEOLOGICA» 

::  ::  Apare  o  dată  pe  lună  ::  :: 

Abonamentul  pe  an  e:  50  Lei. 

Manuscrisele  şi  toată  corespondenţa,  să  se  trimită  pe  adresa:  Prof. 
NICOLAE  COLAN,  Institutul  teologic  *Andreian »  Sibiiu. 

De  pe  anul  f.  (1907)  se  poate  căpăta  colecţia  afară  de  Nr.  1  şi  3. 

De  pe  anul  ii.  (1908)  se  poate  căpătă  colecţia  afară  de  Nr.  3,  4  şi  5, 

De  pe  anul  III.  (1909)  se  pot  căpăta  Nr.  1,  i,  8  şi  9. 

De  pe  anul  IV.  (1910)  se  poate  căpătă  colecţia  întreagă. 

De  pe  anul  V.  (1911)  se  poate  căpătă  colecţia  întreagă. 

De  pe  anul  VI.  (1912)  se  poate  căpătă  colecţia  afară  de  Nr.  14-17. 

De  pe  anul  VII.  (1913)  se  poate  căpătă  afară  de  Nr.  6-7. 

De  pe  anul  VIU.  (1914)  se  poate  căpăta  colecţia  afară  de  Nr.  3,  4,  5  şi  6. 

De  pe  anul  IX.  (1015)  se  poate  căpătă  colecţia  afară  de  Nr.  5-8. 

De  pe  anul  X.  (1916)  se  poate  căpătă  colecţia  întreagă. 

Colecţiile  de  pe  anii  1907—1910  costă  câte  16  Lei,  iar  de  pe  anii 
1911—1916  câte  20  Lei. 


Numărul  festiv  „Andreiu  Şaguna"  se  vinde  cu  preţul  de  2  Lei. 
=--=  La  comande  să  se  adaogă  şi  porto  postai.  =■  = 


